
PRiEPATIQ. 


A.nno superiore quum ad nos pervenisset nuntius, 
OrelUuun, virum de antiquis litteris optime meri- 
tum, Horatii carminibus edendis operam et studium 
navasse, summa nos incessit exspectatio, num quae 
maxima beneficia alii scriptores ab hoc accepissent, 
eadem in Horatium quoque essent collata. Atque 
ea nos spes non fefellit. Nam quinque codices, 
quorum varietatem lectionum nobiscum ille com- 
municavit, tametsi novi tam multum non habent, 
tamen magna eorum est auctoritas ad antiquam 
aliquam lectionem aut comprobandam aut refel- 
lendam. Addita est familiaris quaedam interpre- 
tatio, eorum potissimum usui destinata, quibus ad 
superiorum interpretum adnotationes inspiciendas 
et aestimandas aut facultas deest aut voluntas. 
In quo genere quo magis cavendum est, ne quae 
a poeta rectissime dicta sint, a legentibus prave 
intel ligantur, eo maior adhibenda est cura et dili- 
gentia religioso interpreti. Quod quum omnino 
Orellius fecisset, tamen falsam et haud probabilem 
interpretationem pro vera et indubitata aliquoties 
vendidisse mihi videbatur. Id quum de hoc ho- 
mine dico, ne arroganter dicere aut de huius laude 
detrahere velle videar, scribendi hac occasione 

data «orum, quae inter legendum in meum ac 
discipulorum usum exaraveram, aliquam partem 
in publicam disceptationem vocare constitui. De 
codicibus hoc unum moneo, interdum non satis 
accurate adscriptas videri eorum lectiones. Quod 
quum magnopere mirandum sit in spectata viri 
diligentia et assiduitate, criminationis argumenta 
haec apponam. Quum enim in praefatioue V. D. 
indicaverit, quae in singulis codicibus carmina 
legantur quaeque exciderint, postea ad ipsa car- 
mina varietatem lectionum addiderit, non semel 
factum est, ut praefatio cum ipsis lectionibus palam 
pugnaret. Veluti 1 . 1 . carmen 23 in praef. praeter- 
missum est inter ea carmina, quae cod. B. conti- 
neat; ipsi tamen carmini subiecta est varia lectio, 
non levis quidem, sed gravis. Deinde p. VI osten- 
ditur, B. habere 1 . III. carminis secundi nihil 
praeter vv. i — 4 et — 16; tamen ex hoc cod. 

lectiones adscriptas reperimus ad v. 9 et 29. Idem 
cadit in 1 . III. c. 6 , quod, etsi decem tantum primi 
versus cum 1 5 et 1 4 in hoc legi dicuntur, ad v. 3 o 
tamen huius lectione non caret. Deinde compara, 
quaeso, quae in praef. dicta sunt cum iis, quae 
de libris MSS. indicata reperies ad III, 23 , 12. 
Aequa tamen fortasse est suspicio , non omnia tri- 
buenda esse Orellio, sed partem operarum negli- 
gentiae. Quamquam ubique haec excusatio accipi 
nequit; nam ut credamus ex typographorum men- 
do B. scriptum inveniri pro b, quid fiet III, 2. 
versu 9, ubi non ex quatuor, sed ex his quin- 
que codicibus eheu vocabulum receptum dicitur? 
Postremo quid cod. Bern. c. habeat, frustra quaeris 

atl IV, i 5 , 28 et ad finem carm. secui, inde a 
versu 68; postea tamen ad v. 72 haec leguntur: 
„de cod. c. nunc mihi non constat. 41 

Verum magnopere laudandus est Orellius , 
quod codicum suorum scripturas ita indicavit, ut 
ad orthographiam etiam, rem satis difficilem, nunc 
a Guil. Freundio , viro singulari et prope incre- 
dibili assiduitate insigni, in accuratam quaestio- 
nem iterum vocatam, utilitatis aliquid inde possit 
redundare. Id enim, -“-quod -EmujuUus Ciceronis 
codicibus diligenter inspectis examinatisque docuit, 
miro quodam consensu his etiam Horatii libris 
confirmatur. Tota autem res quum huius libelli 
fines egrediatur, de uno tamen loco, qui est de 
terminatione accusativi pluralis, pauca proponere 
libet. Etenim Bentleius: „accusativos, inquit, 
plurales, ubi genitivi in ium exeunt, in is hic 
terminatos habes. Urbis , Auris, Omnis: quae 
omnia me in antiquioribus Flacci codicibus repe- 
risse fide optima testari possum. “ Videamus igi- 
tur, quid Orellii quinque codices, qui omnes 
decimo seculo recentiores esse non videntur, cre- 
dere nos iubeant. Ac tantum abest, ut ubique 
in his inveniatur terminatio is, ut nihil possit 
magis esse incertum et instabile. Utraque enim 
forma in omnibus quinque codicibus reperitur. 
Si fides habenda est Orellio eiusque religioni in 
excutienda varietate, ut ubi unius codicis hanc 
illamve terminationem adscripserit , reliquos ibi 
codices alleram tenere ex ipso silentio liceat con- 
cludere, de mixto diversarum formarum usu haec 
possunt affirmari. 

Cod. Bern. B. Sexaginta fere exempla termi- 
nationis is reperiuntur apud Orellium, duode- 
viginti alterius es. Qua in re non est praeter- 
mittendum, idem vocabulum modo in is exire, 
modo in es. Veluti: 

Syrtes I, 23, 5 . Syrtis II, 6, 3 . — aures II, 
19, 3 . auris III, ii, 8. — Eiusdem generis voca- 
bula utraque ratione scribuntur: nitentes I, 14, 19. 
mentes II I, 4> 3 i. urbes carm. sec. 59. arces 
ibid. 65 . . sogmeftio IV, 2, contra candentis I, 
2, 3 i. laborantis I, 17, 19. gentis I, 2, 5 . II, i 3 , 20. 
montis I, 3, 8 . 

Cod. Bern. b. Hic vehementer favet termina- 
tioni es; etenim undecim tantum loci sunt, in 
quibus altera is admissa sit. cf. I, 2, 8. I, 2, 3 i 
(apr. m.) I, 1 4» ! 9- I» 22 , 5 . I, 34 , 7 (a. pr. m.) 
II, 1, 3 . II, 9, 14. III, 3 , 5 o. III, 4, 62. III, 
8, 5 . IV, 9, i 5 . Atque adeo ubi necessaria vi- 
detur terminatio is propter singularis numeri 
praestantiam, ter pluralem habet in es cadentem, 
cf. I, 6, 7 duplices; I, 25 , 5 faciles; I, 29, i 3 
nobiles. 

Cod. Sangall. S. Septendecim exempla termi- 
nationis is inveni; reliqua igitur vocabula in hoc 
codice alteram es sustinent. Et quod de cod. B. 
dixi, id ad hunc quoque pertinet, eadem voca- 
bula duplicem sequi rationem. Cf. Syrtes I, 22, 5 . 
Syrtis II, G, 3 . — omnes II, 6, i 3 . omnis II, 9, i 4 - — 
graves IT, 1, 3 . III, 3 , 3 o. gravis I, i 5 , 16. — * 
nitentes II, 7, 7. nitentis I, 14» 19« 

Cod. Turic. T. Quadraginta fere vocabula in 
is, plus minus viginti sex in es exeunt, ut hic 

codex medium prope locum obtineat inter eos, 
«pii alterutram scribendi rationem praeferunt. 
Ne hic quidem in diversis vocabulorum generibus 
diversam sequitur terminationem, sed diversam 
in eodem genere. Gentes I, 2, 5 . II, 1 5 , 20; 
gentis I, i 5 , 22. montis I, 2, 8. — graves III, 5 , 5 o. 
IV, 9, 22. gravis I, i 5 , 16. II, 1, 3 . — Gades 
II, 6, 1. Syrtis I, 22, 5 . II, 6, 3 . — Dulces 

II, 12, i 3 . Epod. 16, 35 . mollis I, 37, 18. — 
cessantes I, 55 , i 5 .' tonantis I, 34 , 7 . — crines 

III, 4, 62. auris II, 19, 5 . III, 11, 8. 

In cod. Rem. c. multo frequentior est termi- 
natio es, nam quindecim tantum alterius exempla 
ab Orellio significata inveni. Tamen ne in hoc 
quidem magna constantia est. Cf. gentes I, 2, 5 . 
II, i 3 , 20. gentis I, i 5 , 22. ingentis II, 2, 23 . — 
graves I, i 5 , 16. gravis II, 1, 3 . IV, 9, 22. — 
urbes carm. sec. 3 g. arces ibid. 65 . montis I, 2, 8. — 
Sed indicabo omnes locos, in quibus de termina- 
tione is certiores facti sumus: I, 2, 8. I, 2, 5 i. 

I, 1 5 , 22. I, 24,2. II, i, 3 . II, 1,19. 11 , 2,23 

II , 5 , 5 . II, 8, i 5 . 111 , 5 , 45 . 111 , 8 , 5 . 111,27,23! 

IV, 9, i 5 . IV, 9, 22. Epod. 2, 3 i. 

Quae quum ita sint, vereor ne quod Freundius 
ad or. pro Mil. p. 1 1 de Ciceronis codicibus rectis- 
sime docuerit, idem ad Horatii libros MSS. valeat : 
„Quod enim de optimis codd. affirmari solet, eos 
scripturam in is desinentem paene constanter ex- 
hibere, id re diligentius investigata longe a vero 
abesse cognovi. “ — Ne«pie tamen infitiandum est, 
magnopere nunc comminutam videri Orellii fidem 
et auctoritatem post accusationem Hauthalii, qui 

antiquissimi Bernensis codicis descriptionem apud 
Orell. p. VI. ei mancam esse et falsam in Jahni 
Ann. pbil. i838. XXII. 5. p. 358 sqq. ostendit. 
Is enim, qui praeter alios Bernenses codices hunc 
etiam olim legisset, melius de Orellii diligentia 
iudicare potuit; mihi vero id tantum concessum 
erat significare, quod in editione vir doctissimus 
contra se ipse peccavit. Ceterum in iis quas 
Hauthalius nobiscum communicavit lectionibus 
artis poeticae nonnullarumque satirarum accusa- 
tivi pluralis terminatio is frequentissima est. 

Scrib. Monast. Eifl. Idib. Jul. MDCCCXXXVIII. 

Gaudentem patrios findere, sarculo 
Agros Attalicis conditionibus 
Nunquam dimoveas, ut trabe Cypria cet. 

In Itis versibus, quorum de sententia nusquam dubitationi 
locus relinquitur, hoc unum incertum est, utrum dimoveas 
debeat scribi an demoveas. Quod genus quaestionis, quum 
in codicibus positum sit ambiguitatis fundamentum, latis- 
sime patet. Nimirum scribae, quorum aut festinatio aut 
inscitia magis etiam diversas res turbaret, in tam minutis 
rebus, quatis de et di particularum est accurata distinctio, 
qui potuerunt cum fide versari? Et ita factum est, ut quo- 
ties apud latinos scriptores verbum cum alterutra illarum 
particularum compositum legatur, discrepantia inter codices 
possit exspectari. Quid, quod ipsi quinque libri, quorum 
varietatem diligenter excussam Orellius nobiscum commu- 
nicavit, praeter bunc iocum duodecies inter se pugnant? 
Agitur autem in ea re recta inter illas particulas distinguendi 
ratio, quandoquidem ne utravis in quovis loco recte pona- 
tur, vetat scriptorum dignitas et ipsius linguae praestantia. 
Levior enim videtur Joannis Je Grttber Sententia in spe- 
cimine novae Suetonii editionis (progr. gymn. Sund. i83y.) 
sic scribentis de vv. deminuere et diminuere p. i/[ „pleris- 
que locis nihil interesse, utro vocabulo utaris.“ Qua- 
propter bene fecisse mihi videtur Handius, cuius de his 
rebus grave est indicium, quod£ursell. II. p. i85 alteram 
de deductionem (pott alteram di dissipationem 

(Ottg etnattber) significare arbitratus est. Ac Krilzius quo- 
que ad Sali. Cat. XXV, 3 suo iure reprehendit Gerlachium, 
cuius sententiam, de et di particulas prisco sermone eius- 
dem fuisse potestatis, in levissima tantum veritatis specie, 
non recta ratione niti a/firmat ; quamquam quod ipse dicit 

V. D. de natara particulae de, vereor nc omnino non 
possit probare. Idem cadit in A. F ossium , qui in adno- 
tationibus ad Virgil. Aen. I ct II. (progr. Crucen. i 832 .) 
ad Aen. I, 211. ex clarissimi patris adnotationc ad Gcorg. 
H, 8 dis et di particulas non sempcr significare dissipatio- 
nem, sed saepe etiam separationem docet, neque in Vir- 
gilii solum locis, sed in compluribus etiam Horatii id pec- 
catum etiam nunc latere. Tamen in iis quos citavit V. D. 
locis Horatii: Od. III, 5 , 21 *) et IV, i 5 , 7, vix cuiqunm 
dubium esse puto, quin novissimi etiain editores recte 
scripserint derepta, non direpta. Ceterum viros doctos, 
qui de bis particulis earumque frequentissima confusione 
disputarunt, multos nominavit PVeber in Uebuttgdfcfptle 
p. 14.1 ; quos omnes quod consulere mibi non licuit, magno- 
pere doleo. Neque vero cum Dietrichio (Aon. litt. antiq. 
Darmstadt. 1837. fascic. 7. p. 718) ad Weberi sententiam 
possum accedere, quoniam Handii auctoritas multo milii 
videtur esse praestantior. Jam ut eo, uode egressa est, 
revertatur oratio, minus veram esse puto Peerlkampii ra- 
tionem distinguendi : aliquem dimoveri exiguo tempore 
inde, quo mox redit, demoveri in perpetuum. Mihi qui- 
dem dimovere et demovere verba ita inter se differre viden- 
tur, ut illo tum maxime utamur, quum singulae res, quae 
in unum locum coactae unum quasi corpus effecerunt, ita 
secernuntur, ut alia in aliam partem abeat; altero demo- 
vere, quum complurium rerum vel partium communi spatii 
vinculo ante coniunctarum una tantum alterave locum , 
quem adhuc obtinuit, relinquit; reliquae non item. Quod 
si ita est, homines quidem possumus dimovere, qui loco, 
in quem erant congregati, relicto in diversas partes abire 
coguntur; hominem ab Miris non possumus, siquidem agri 
loco non cedunt. Quo^iit magis probabile videatur, haec 
lege exempla: Tacit. Ann. XI, 38 „nomen et effigies privatis 
ac publicis locis demovendas. 11 Horat. carm. III, 5 , 5 i. „non 
aliter tamen dimovit obstantes propinquos 4 ', quo loco quod 


*) Cfr. J. H. Vof» Sfanbgloflrn cct. p. a53 

in uno certe codice Lips. legitur, demovet nequaquam potest 
ferri. Quid ergo in eo loco, de quo agimus, erit statuendum ? 
Nimirum demoveas scribendum censebimus neque qnidquam 
esse putabimus, quod Orcllium , ut neglecta optimi et anti- 
quissimi codicis i?, auctoritate deteriores libros sequeretur, 
debuerit commovere; quum praesertim idem V. D. in aliis 
locis, in quibus eadem obtinet ratio, demovere recte prae- 
tulerit. Cicer, leg. agr. IT, 29, 81 „Rullus exstitit, qui ex 
ea possessione rem publicam demoveret . 11 Pro Plane. 22, 53 
,,qui te incautum fortasse nunc tuo loco demovere potue- 
runt. “ De orat. II, 5f,2o8 „odium in alios struere disce- 
mus, et a nobis ac nostris demovere . 11 Atque id ipsum est, 
cur magnopere laudandus mihi videatur Orel/ius, qui carm. 
III, 8, 10 et III, 5 , 21 non suadentibus etiam suis codici- 
bus demovebit et derepta probanda iudicaverit. Vellem 
tamen idem fecisset carm. IV, 5 , i 4 > ubi a Bbc codicibus 
ita sibi imponi passus est, ut contra T et S dimovet inter 
poetae verba reciperet. Neque aliter Fea Bentleius tamen 
et Peerlkampius , quod unum verum est, demovet praetu- 
lerunt. Denique ut recte demoveas in eo loco , propter 
quem haec scripta sunt, restitutum videatur, facit aliquid 
ea res, quod demovere habet etiam admovendi ad alium 
locum notionem. Cf. declinare Hor. carm. I, 33 , 7. Liv. 
XXX.II, 11 et ad h. I. J. H. Vossium in glossis ad margines 
librorum scriptis (a filio editis i 838 )p. 281. — Vir doctus, 
qui de Orelliana editione in Ann. Ulter. Iialens. 1837. 
N. 202. sqq. iudiciurn fecit, et hic et IV, 5 , 14 demovere 
praestare censuit. Quod quum recte fecerit, ratio tamen, 
qua inter utramque verbum discrimen statuit, haud pro- 
babilis videtur. Nara quod dicit, dimoveri corpora homi- 
num, demoveri animos, id totum verum non est; si quis 
hoc modo distinguere vellet, dicere deberet: dimoveri cor- 
pora, demoveri et animos et corpora hominum. Quod 
discrimen sicuti positum est in eo quod supra scripsi , ita 
probatur idoneorum locorum testimoniis. 

Carm. 1, 2 , 3<j. 

Acer ct Mauri peditis crueutum 
, Vultus ia hostem. 

Sic Mauri exstat in omnibus codicibus, quos viris doctis 
usu’ venit inspicere, praeterquam quod Eduardus a ZurcK 
Harlemensis, Marsi ex antiquis codd. reposuisse gloriatur. 
Idem olim Tari, Faber in vetustis se editionibus invenisse 
affirmavit; neque tamen bis hominibus crediderunt ii, a 
quibus postea Horatii carmina edita sunt. Pari modo 
Heinsius pro Mauris volebat Marsis Hor. carm. III, 10, 18, 
quam coniecturam Peerlkampius videtur probare. Nam 
certum iudicium non fecit. Tamen sive in codicibus ct 
editionibus vere legitur, sive est Fabri emendatio, avide 
arripuit Bentleius hanc quam dicit certissimum emendatio- 
nem. Et quod aliter fieri non potuit, principem critico- 
rum multi deinceps editores secuti sunt. Gestiero tamen 
dubitationem iniecit Jo. Fr. Christii defensio vulgatae scrip- 
turae. Is autem Maurum equo deiectum de vita dimican- 
tem pingi arbitrabatur; quam rationem nunc Orellius am- 
plexus accurata expositione satis illustravit. Neque vero 
unum criminationem a Bolhio iniectam removit. Scripsit 
enim Bothius in adnotationibus, quibus instruxit Feae edi- 
tionem a se curatam: „Maurum ab equo excussum, itaque 
factum peditem interpretatur J. F. Christius ap. Gesn. , 
ratione longe petita et vix latina .** In quo animus eum 
fefellit. Nam non modo iatine , sed apud aureae etiain 
quam dicant aetatis scriptores equites, qui equos relique- 
runt, pedites appellantur. Considera modo hunc locum 
Liv. Vlf, 8 ,, Tandem equites alius alium increpantes, quid 
deinde restaret, quaerendo, si neque ex equis pepulissent 
hostem, neque pedites quidquam momenti facerent.“ Qui 
unus locus suppetere mihi videtur, ut latinitatem nemo 
possit in dubitationem vocare. Sed accedunt alii etiam 
poetarum loci, quales hi sunt: Ovid. Metam. XIV, 363 - 
„e<juique celer fuinautia terga relinquit , 

„Spemque sequens vanam silva pedes errat iu alta.“ 

et Virgil. Aen. VII, 666 

„Tpse (Aventinus) pedes, tegumen torquens immane leonis 
regia tecta subibat cet.“ 

Ad q. I. Heynius ,,qaod primam, inquit, curru vectum 
^v. 655), mox peditem incedere facit, in hoc morem Home- 
ricorum heroum sequi potuit, “ et J. II. Vossius gloss. 

p. aax „Qrr Fommt auf bem SBagett an, fletgt ab, uttb geljt 
ttt ben ^afafl/' Neque haec videntur ab alia ratione di- 
versa eaque apud Horatium salis frequenti: carm. 111,3,4 
,,puer . . . Parthos feroces Vexet eques. 11 Epod. a, 5 
„Beatus ille, qui . . . Paterna rura bobus exercet suis. . . 
Neque excitatur classico miles truci cet.“ Epod. i , 34* 
„Haud paravero, quod aut avarus ut Chremes terra pre- 
mam, Discinctus aut perdam nepos , e< ubi vid. Peerlk. et 
Orell. Simillimus etiam est Epod. 16, 34 „Ametque salsa 
levis hircus aequora. “ Quae quasi oxymora verba non sunt 
tam ridicula, quam videntur Peerlkampio ; neque tam du- 
rum est intelligere levis factus. Liv. V, 2,9 ,, Quidnam illi 
(trib. milit.) consules dictatoresve facturi essent, qui cet.“ 

q. e. consules dictatoresve facti. Cfr. Ovid. Metam. X, 1 33 
„Et modo qui nivea pendebant fronte capilli , Horrida 
caesaries fieri. Doederlein. Synon. Tom. III. p. 16. Solent 
scriptores, inprimis poetae, quae natura distraxit, loci pro- 
pinquitate coniungere, quo maiorem in animos legentium 
exerceant vim ipso hoc verborum certamine. — Ita satis 
mihi videor reiecisse ab his verbis proscriptionem Peerl- 
kampii, qui voc. peditis , quum nullam habeat neque gra- 
tiam neque vim, metro deberi opinatur; nam, inquit, 
militis dicere non potuit auctor. Bene quidem ; militis 
dicere non potuit, poeta , qui supervacanea et molesta 
egregie aspernaretur, nisi forte imaginis quam optimam 
animo concepisset splendorem inanitate verborum ipse 
vellet obscurare. Sic enim sentio , antiquam scripturam 
multo magis decere poetam, quam vulgarem ex Fabri con- 
iectura natam imaginem. 

lien quoties fidem 
Mntatosque deos flebit et aspera 
Nigris aequora ventis 
Emirabitur insolens. 


Emirari verbum quum a communi omnium bonorum 
scriptorum usu abhorreat, omnes adhuc merito offendit 
Horatii interpretes. Et tamen bona pars eorum, quoniam 
omnes codices rniro consensu illud tueantur atque etiam 
Donatus, qui ad Terent. Eun. V, 19 bunc locum citat 
Horatii, sic scripserit, a iusla suspicione defendere conati 
sunt. Veluti s4breschius in Obs. Misc. vol. Vf. T. I. p. 285 . 
emirari esse affirmat externis signis admirationem summam 
ostendere; sic Oudendorpiiis quoque ad Appul. Metam. V. 
p. 2^4- UerteJius ad Tac. Agrie. 3 r. p. 55 emirabitur, inquit, 
est mirari incipiet, cum stupore mirabitur. Quasi vero idem 
sit incipere / i rari et cum stupore mirari. Peerlkampio in- 
certum est iudicium , mod scribit: Mutatosque deos Jlebit ! 
Ut aspera Nigris aeipu ventis Emirabitur insolens! in eo 
ipse vidit .remanere difficultatem. Abreschium secutus est 
Orellius: „Est , inquit, vehementer demirari atque hunc 
affectum gestu significare"; alteram rationem ut veram 
adoptavit Germanicus Forcell. lexici editor et emirari nos- 
trum esse dicit auffhXlUtftL Et forsitan aliquis dicat, quid 
est, quod poetam prohibuerit, ne novum etiam hoc voca- 
bulum fingeret, qui alia non dubitasset? qualia sunt aescu- 
letum carni. I, 22 , 14 . allaborare 1, 38,5. lentator II f, 4? 7 1 • 
ex sultini III, 1 1 , 10 . inaudax III, 20,3- immetata 11 . 

Faustitas IV, 5, 18 . belluosus IV, i4> 4"> applorans Epod. 
11 , 12 . inemori Ep. 5, 34- remiscere pro permiscere carm. 
IV, 1 5, 3 o. Id si quis vellet obiicere et cum Abreschio 
Orellioquc facere — quorum tamen interpretatio altera 
maiorem habet veritatis speciem — recordetur, quaeso, 
quam vere et acute Bcntleius de boc verbo disputaverit. 
,,Quid vero, inquit., tam dignum in se continet emirari, 
ut vox nova plane procudi debuerit." et „ Facile quidem 

foret substituere demirabitur ; sed si id ab Horatii manu 
esset, minime omnium credibile est, tam usitatum verbum 
in tot libris potuisse corrumpi , ut alterum et inauditum 
et nihilo significantius ubique eius vicem teneret. Quid , 
quod neutra quidem ratione confieri res potest: remanet 
enim in oratione ipsa subabsurdum quid et secum pugnans: 
Quoties, inquit, emirabitur insolens ! Atqui si toties emi- 
rabitur, quomodo, quaeso, insolens? Certe non nisi prima 
vice insolens erit, post illam expertus et magis magisque 
assuetus futurus." Quibus argumentis permotus magnus 
ille criticus ad coniecturain confugit; suspicatur enim, 
propterea quod unus codex et mirabitur *) habeat, verum 
esse ut mirabitur. Sed quid inde lucramur? An vero 
demirabitur tam usitatum est, ut corruptionis causam con- 
tinere nequeat, ut mirabitur minus erit? Quid tandem 
hoc habet tam rarum et insolitum, ut ex omnibus omnino 
codicibus ut particulae vestigia potuerint deleri? Neque 
cuiquam illud emendandi periculum probatum est. Quid 
multa? Persuasit nobis Benlleius 'Corruptum esse vocar 
bulum; persuasit etiam, corruptVSms causam latere in 
verbo quodam inusitato; non persuasit, tam facili remedio 
locum posse sanari. Dicam igitur, quid cogitatio mihi 
subministrarit. Credo ab Horatio scriptum esse eluctabitur ; 
quod verbum quam facili opera et propter rariorem usum 
et propter litterarum similitudinem depravari potuerit, 
non est quod debeam ostendere. A codicibus igitur nulla 
erit difficultas, quum praesertim in vetusta editione Donati, 
Argentinae MDIII, non emirabitur inveniri, sed et mutabitur 
Bentleius affirmet. Ea autem vetusta editio quanto ad hoc 
propius accedit, quam ad Bentleium! lleliquum est, ut 
de sententia dicendum esse videatur. Poeta igitur perfi- 
dum Pyrrhae amorem comparat cum fraudulento mari, 
quod per speciem tranquillitatis qui in littore versantur 


*) Eadem varietas est Epod. 9, ia, ubi unus cod. Lcid. apud 
Peerik. pro emancipatus babet et mancipatus. Carni. I, 3, 8 et serves, 
ubi Fea e codd. ut serves. 

n<l se quusi vocat trahitquc, mox, quum miseri se suasqae 
fortunas cum fide ipsi commiserunt, undas movet, aestuat, 
omnes avide absorbet. Naufragi luctando emergere student, 
natando salutem quaerunt. Neque tamen id omnibus con- 
tingit; qui servantur, diis gratias agunt. Hanc compara- 
tionem ostendunt v. 7 aspera nigris aequora ventis , v. ir 
aura fallax i. e. dolosus ventus, cfr. Virg. Eclog. 9, 58 
,, omnes — ventosi ceciderunt murmuris aurac“; tum v. 13. 
intentata, quod idem ad turgidum mare potest referri , 
cl'r. lior. carm. IU, 4 » 3 i „insanicntem navita Bosporum 
tentabo,“ quanquam lentare audaciam maxime indicat; 
deinde, quod summum est, v. 13 — 16 Me tabula sacer cet. 
Hoc igitur puto Horatium dicere: quoties perfidiam tuam 
deplorubit, quoties a te deceptus ex hac quasi voragine 
emergere studebit, qui nunc fidissimam te et optimam esse 
opinatur! Sed, eheu, nequidquam conabitur. Peribit 
miser, neque tam erit felix, quam ego fui. — Insolens est, 
qui non est assuctus tantae perfidiae, tantis tempestatibus ; 
est enim intentata Pyrrha. Haec de sententia. Sed ne 
quis mihi accusativum aspera aequora apud verbum eluctari 
obiiciat, legat, quaeso, hos locos: Tacit. Agrie, c. 17. 

,, super virtutem hostium locorum quoque difficultates eluc- 
tatus.^ Id. Ilist. III, 5 q. „Yix quieto agmine nives ductan- 
tibus patuit cet.“ Se nec. quaest. nat IV, a. „Taudemque 
ductatus obstantia in vastam altitudinem cadit (Nilus). “ 
Stat. Achill. I, 5 * 4 * «Tandem . . . oppositum vox eluctata 
furorem est.“ — 

Carm. I, 6, a. 

Scriberis Vsrio fortis et hostiam 

Victor. Maeonii carminis alite. 

Praeter reliquos codices etiam quatuor Orellii — naru 
in quinto R hoc carmen non est scriptum — ablativum 
alite habent, non aliti, quae est Passeratii coniectura , 
multis tamen probata. Exemplum ccrtc huius corruptioni* 
praebet eod. i. ap. Orcll , qui Epod. i- . 6^ alite habet 

pro 'aliti. Facilitate etiam tametsi ea coniectara commen- 
datur, tamen Peerlkampius et Orellius codicum ablativum 
retinendum esse censuerunt. Omissam esse aiunt parti- 
culam a apud verbum passivum; cuius generis duos citat 
Orellius locos Ovidii, Fleroid. 12, i6i. „Deseror . . . coniuge“ 
et Metam. I, 7/^7- »Nunc dea linigera colitur celeberrima 
turba. “ Eosdem locos inter complures alios maximam 
partem Ovidianos apud Ruddim. instit. gr. II. p. 212 repe- 
rimus. Peerlkampius hunc habet: Ovid. Heroid. 21, 179. 
„Praeteriine tuas de tot coelestibus aras. Atque tua est 
nostra spreta parente parens. “ Sed quod gravius est , 
aliud attulit exemplum Orellius ipsius Horatii: Carm. II, 
12, 25. „quae (a) poscente magis gaudeat eripi “; ad q. I. 
varietatis riihil adnotatum invenio, nisi quod unus Torrent. 
quae a poscente habet, haud dubie ex interpolatione. Unde 
saltem intelligimus, qui eam particulam addiderit, eandem 
eum rationem iniisse, quum nunc Orellius iniit. Verum- 
tamen violentior in hoc certe loco ea est constructio atque 
etiam insolentior. Verba enim poscente magis tam arcte 
coniuncta sunt, ut nisi per vim divelli nequeant. Facit 
caesura, ut poscente ablativum propter comparati vum locum 
habere credam. Caesura autem quid valeat, Orellius ipse 
docet ad Carm. II, 16, 19. Neque dissimilis est Horatii 
locus, carm. I, 25, 1 1 , ubi Bentleii coniectura non verior 
mihi videtur quain Orellii interpretatio, modo sic con- 
struamus verba: flebis magis quam Thracius ventus, quum 
snb interlunia bacchatur, i. e. fletus tuus superabit stre- 
pitum Aquilonis. Deinde huc pertinet etiam carm. sec. 5 1 . 
„Fmpetret bellante prior, iacentem Lenis in hostem. “ 
Videndum igitur est, quid poscat sententia, neque prius 
ad rarius constructionis genus confugiendum existimo , 
quam sententia usitatum non ferat. Et in eo quidem con- 


spicitur Licymniae facilis saevitia, quod oscula negat, 
quantumvis" si sibi eripiantur, maiorem ex iis percipiat 
voluptatem quam coniux, qui frustra poposcit; cuius rei 


idicium est, quod ante negata sponte etiam offert, 
j recte exposui , perspicitur demum qnamobrem 

mnctivo modo poeta usus sit: quae gaudeat eripi , interdum 
rapere occupet. Nam occupet, nou occupat cum Bentleio 
legendum esse, bene Orellius monuit. Deinde quid opus 
est cum Orellio poscente eripi coniungere? At, inquit, ad- 
modum frigidus lingitor amator. Quid? qui poscit, frigidus 
est? Sed poscere verbi non satis rationem habuit V. D., 
neque vidit, non mutuum modo coniuguin amorem a poeta 
describi, sed id quoque significari, Terentiam, quae qui- 
dem latere videtur sub ficto nomine, maiore paene in 
Maecenatem accensam esse amore, quam quo Maecenas in 
illam. Eo autem carior debuit esse Maecenati. Cfr. Epod. 

■ 4, i3 sqq. Quae omnia si vere sunt disputata, nihil iam 
proderit hic locus ad sustentandum ablativum alite, propter 
quem citatus est. Missum igitur faciamus, vellem tamen 
11, ia a5 recepta esset multorum codicum, eliam Orellia- 
norum , lectio cum pro dum. Nam quod Braunhardus 
dicit, praestare dum 'et auctoritate et vi, id ita verum est, 
ut idem de altero dicere liceat. *) Sed revertamur ad 
propositum. Reliqui igitur sunt Ovidii loci, in quibus 
omissa sit particula a. Verum quid docent? Numquid 
amplius, quam placuisse interdum Ovidio ita scribere? 
Ad Horatium igitur nihil valebunt, quamdiu ex huius car- 
minibus meliora testimonia prolata non erunt. Nisi quis 
forte sentiat absolutnm quendam ablativum, quem quum 
Scaliger ad Prop. in Horatii carminibus invenisse sibi visus 
sit, tum censor Halensis (i83^. N. io^. p. 4 12 ) agnovit 
Cfr. etiam Ruhnken. ad Vellei. II, 96 . Ernest. ad Tacit. 
Ann. XIV, 17 . Oberlin. ad Tacit. Ann. XV, 65. Relin- 
quendam ideo censeo codicum auctoritatem, recipiendum 
dativum aliti, .quem eam omnibus temporibus verbi passivi 
coniungere mos fuit poetarum. De qua re nunc legendus 
e&tPFisseler de dativo cum verbis passivis coniuncto (progr. 
gymn. Vesal. a. 1837 ), qui dativi cum praesenti tempore 
coniuntli haec quatuor apud Horatium exempla reperit : 


*) Eadem e«t codicum varietas Epod. 5, 55, ubi quatuor codices 
Orellii cum habent, uon dum, ut possis dubitare, utrum rectius sit. 

epist. !, 19, 3 . „quae scribuntur aquae potoribus**, carm. 
I, 6, 1. „scriberi$ Vario - - aliti, “ ibid. I, a6, 3 . „quis -- 
rex gelidae metuatur orae**; ibid. III. a 5 , 3 . ,, quibus an- 
tris — audiar.“ Hoc tamen quartum alienum videtur, quo- 
niam quibus antris non est dativus pro a quib. antris. 
Nam quod Schol. Porph. ,, praedictos specus antra** esse 
ratas in vv. quib. antr. denotat bt t^qyijaiv figuram , id 
effecit, ut Mitscherlichius , Braunhardus , alii pedestris ora- 
tionis consuetudinem affingerent poetae. Nae isti debue- 
runt sublato interrogationis signo comma ponere post 
nova. Sed incipit nova interrogatio a vv . quib. antr. , quae 
verba non pro dativo habenda sunt, sed omisit poeta suo 
iure particulam in. Id Orellius quoque intellexit. Accedit, 
quod ne audiar quidem coniunctivus est praesentis tem- 
poris, sed indicativus -futuri. Quae ratio quam sit noiqn- 
xunsou , quum statim a poeta dicam addatur, non est cur 
amplius ostendam. Wisselerum igitur deceperunt Mitscher- 
lichii verba: „in quae antra abreptus audiar meditans , 
mediter atque canam cet“; Docringus meliora dopere po- 
tuit. Specus autem et antrum hoc inter se differunt, quod 
specus dicitur de solitudine ac vastitate loci, antrum de 
divino poetarum deversorio. Ea est sententia Doederl. 
Syn. T. V. p. 141, quam vehementer confirmare videtur 

multitudo locorum a Bentleio ad carm. I, 3 a, 1. coacta. 

Sed ne quid praeteream, recte docet Orellius, carm. IV, 
4 » 2 9* ..fortes creantur fortibus et bonis** ablativum esse, 
non dativum. Creari enim verbum saepissime cum solo 
ablativo coninngitur; veluti Ovid. Metam. XI, ag 5 . „i!lo 
genitore creatus XIII, -x-x. „Telamone creatus**; XIII, 
6»6. „seque viro forti meminere creatas. 4 * - ' 

r ,-7i' i»i Carm.il* i5, 17 . .. ... 

— _ ' i‘v J .1 1 * l ! . . - • ' 1 .•*.-* . 

Nequidquain thalamo gravet 

Hastas et calami spicula Cuosii 
Vitabis itrepitumque et celerem see/m 
Ai acent. 

■ . » » * m I t 

. . — * • . * . . , t • / . « . • * . ' 1 * . . . " * * • V i 

Orellius ,, nihilo minas, inquit, Telamoni» (ilium hic 
significari puto, ut huic tribuerit, quod apud Homerum est 
Oilei f.“ Itane vero? Idne licuit Horatio ? Et, si licuit, voluit 
poeta graecarum litterarum tam peritu»:? Potuitne peccare, 
in quo primus quisque puer negligentiae eum coarguisset? 
Vellem recordatus essetvir doctissimus, ea telorum genera 
nominari ab Horatio, quorum frequens et idoneus usus est 
fugientem hostem persequentibus, hastas et sagittas. Neque 
quidquam aptius bis adiungi potuit celeritate pedum, cuius 
in eadem re maximus cernitur fructus. Appellavit igitur 
poeta Aiacem, Oilei celerem lilium; alter Aiax, qni adversus 
hostes stabat sicuti ntifiyog (Horn. Od. XI, 556.), vix quidquatn 
effecisset. Neque Horatius semper summis Graecorum du- 
cibus solis carmina illustravit; usus est etiam eorum per- 
sonis, qui in secundo dignitatis gradu collocati sunt. Cfr. 
carm. IV, . 9 , 17 . sqq. Ad quem locum iuiusta est Peerl- 
kanipii censoris notio; scribit eniinV.D. „Horatiiis, Achil- 
lem, Aiacem, Diomedem non omisisset. De Deiphobo certe 
ut .minorum gentium tacuisset. Ante oculos habuisse vide- 
tur I. carm. i5. ubi etiam Teucer et Sthenelus laudantur. 
Sed in maiore aliorum numero, et alia quadam ratione." 
Non opus est quaerere, quam significare voluerit aliam 
rationem; est enim nulla. Deinde quas dicit odiosas repe- 
titiones, non sola, priniusve , solus. , primus , tantum non 
necessariae sunt, quo id, quod sententiae quasi caput est, 
facilius percipiatur. — At si quis ut Telamonio Aiaci hoc 
quoddam beneficium Horatii servet, Ciceronis exemplum 
afferat, cui non semel in iis, quae ex Homeri carminibus 
sumsit, memoria fraudi fuit, ut quod huic ademisset, illi 
daret; huic facile, credo, potest responderi. Facit quidem 
Cicero Aiacem in Achillis tentorio querentem de ferocitate 

Troianorura, quam apud Homerum Ulixes in querelas 
erumpat (cfr. Cicer, de divin. II, 39, 82. et Hom. II. IX, 236 .) ; 
tribuit idem quae Ulixis sunt Agamemnoni (cfr. de divin. 
II, 3 o. et Hom. 11 . II, 199 sqq.) ; tamen Ciceroni id accidere 
potuisse concedo, Horatio nego. Magnum vero interest 
discrimen inter philosopTium vel oratorem et poetam. 
Quid enim Ciceronis erat saepe etiam et attente Homerum 
legentis, tam anxie et accurate singulas orationes aut 1 ipsa 
verba memoriae mandare, ut postea data aliqua occasione 
non posset errare? Condonabitur huic vitium ;• etiam Cor- 
nelio Nepoti. Cf. Bremi adf Corn; Nep. Datam, c. 2. Alta 
etiam ratio est Ovidii ab Homeri fabula discedentis, vcluti 
Heroid. I,- t 5 .' Antilochum narrabat ab Hectore victum. “ 
quamquam Antilochus Memnone caesus dicitur apud 
Homerum. Cfr. censura Loersianae Ovid. Heroid. ^editio- 
nis in Ann. litt. antiq. Darmstad. 1837. X. p. g 5 g. Sed 
poeta, qui ita Homerum lectitaret (cf. Epist. I, 2, 1), ut 
uon hominibus solum eorumque facultatibus sua carmina 
exornaret, sed verba etiam et infttru in suum usum con- 
verteret *), is profecto nisi levitatis ac negligentiae crimi- 
nationibus sese vellet obiicere, scribendo summam dili- 
gentiam et cautidneifi aldhibere debebat. Ratum est etiam 
in hac re;'quod KtaxitehiUb, de carm. fratt. Arvali, praef. 
p. IX, de antiquis pUetis docet: Scilicet penitus abhor- 

rebant omnes egregii antiquitatis poetae a temerario illo 
novandi studio, quo prave dicere non veretur scriptor, 
modo sua dicat. Ab aliis quae optime dicta erant, in 
suum inde ab ipso Homero poetae vertebant usum, neque 
quidquam mutabant, nisi quod imperabat vel res vel nu- 
merus.** 1 Itaque nisi ex aliis carminum locis Horatium eius 
modi vitiis obnoxium esse ostenderis, i nunqaam ei talia 
obiici sinam. Nam quod de pugna inter Lapithas et Cen- 
tauros > in Pirithoi nuptiis orta fabulam mutasse videtur 
carm. I, 18, 8, id plane diversum est; praeterea 'Ouden-i 

*) Peerlkamp. ad Carm. 1,6, i3. p. 38. b. „Horatiui deum vet 

hero em Homericum memorant uti solet epithetis Homericis. “ 

dorpii contectura super merum et lacii lima est et ven simil- 
lima. Ceterum ioter Iliadis locos, qui sunt de Aiaue Oilei 
f. , -hic maxime est memorabilis, XIV, 5 io 

IlXttaxovg d’ Aiug uktv , 'Qikijog xayvg viog • 

Ou yuo oi xig 6 /uoiog bmanto&ui noaiv tjtv 
, i 'Avtiowv jQioauvxtav, ort rt Zfvg iv tpo/iov opatj. 
cJ. XVII, ,» 56 . Deinde communis est buic Aiaci cum Tela- 
monio eximia laus ab Agamemnone II. IV, 285 ; tum inter 
novem utjiaxovg etiam minor Aiax est II. VII, i 64 ; denique 
inter se pares sunt Aiaces et eiusdem socii dignitatis et 
aoiuii ex sententia ipsius Telamonii II. XVII, 720 
} laov &vpbv iyovTfg , o/uwvv/ioi , 01 ro nuQog ntp 
Mtpvoutv vgvv ‘Ao^a nufj dkXijkoiai pivonsg. 

Postremo quam saepissime coniuncti splendida fortitudinis 
exempla edunt cognomines. 

I . * . . ' , 

Cai^m. II, 8, 3. 

* • . ■ » • j •* • 

Dente si nigro fieres vel uno 
Turpior ungui , 

Crederem. 

. .ut* .i . . * , • 

Orellius . „ ungui velat reduvia deformato." Multo vero 
melius Mitscherlichius : ,,si vel in uno ungui macnla quae- 
piam s. nota appareret." Hoc nt praeferam, facit, qnod 
etiam apud nostrates maculae albae, quales in anguibus 
digitorum saepe conspiciuntur, mendaciorum indicia ha- 
bentur. , Memini certe, numerari eas solere a pueris, ut 
quoties quisque mentitus sit i 11 fel ligatur. Quare non 

debuit Braunhardus receptae Mitscherlichii explicationi tam 
seriam Doeringi ndnotationem adiungere de credulitate an- 
tiquorum hominum , vitia corporis jrel morbos vel alia 
repentina mala ad mendaciorum, periuriorum vel fraudis 
cuiusdam commissae poenam referentium. Scilicet apud 
Horatium tuta est festiva sententia.) ',j , '<■, t < 

•r inuuh’ t ' • :i • • •• , 1 .. • *."• . 11 . ‘ . .11.-1. 

i-li «i-dllj-i ‘«I . *r» • pi .. 1 liu • 1 ’ .• 

Carm. II, 12, 9. 

Tuque pedestribus 
Dices historiis proelia Caesaris , 

Maecenas, melius dnclaque per vias 
Regum colla miuautium. 

Ati b. 1. Doeringus „Maecenatem, inquit, vere couscri- 
bendae Augusti historiae manum imposuisse , fidem facit 
Plin. VII, 45*“ Orelltus contra : „Mibi videtur locus com- 
munis: Ct certe melius prosa oratione exponentur Caesaris 
res gestae infirmat deinde auctoritatem et Servii ad Virg. 
Ge. II, 4» et Plinii, tum ne Horatii quidem hunc locum 
facere quidquam posse ad illam opinionem ostendere co- 
natur. Non premendum esse ait pronomen lu aut nomen 
Maecenatis ; primum quod Horatii non fuisset evulgare 
eius modi propositum amici, quum ipse una cum omnibus 
scivisset nihil perfecti ab eo posse exspectari; tum Hora- 
tium, ut poeticam Maecenatis facultatem nunquam lauda- 
verit, ita ne historicam quidem potuisse praedicare ; deinde 
vel maxime esse improbabile, Maecenati in mentem venire 
potuisse Augusti historias componere ; in qua re verax esse 
non potuisset, falsus atque adulator coinparere certe no- 
luisset. lam ut ad tertium argumentum priinum respon- 
deam, nos certe qui possumus scire, quod consilium Mae- 
cenas inierit? quum praesertim multa a multis capiantur 
consilia, plura etiam mutentur. Porro, quid illud est: 
Maecenatem vera dicere non potuisse, falsa non voluisse ? 
Hoc quidem concedo, illud nego. Nam ii etiam, qui in 
civili discordia alterutri parti addicti res gestas scribere 
parant, veritatem secuturos se et profitentur et sic ipsi 
sibi persuadent. Consulto igitur vera non dissimulant. 
Ita etiam Maecenas, ubi primum cepit scribendi consilium, 
integritatem animi ac fidem semper servare non voluit 
modo, sed potuit etiam. Potuit certe, nisi forte credas, 
quo in Augustum esset animo eum simulasse.;, Deinde quod 
dicit Orellius, quum poetica facultas Maecenatis ab Uoratio 
laudata non sit, historicam non potuisse praedicari: plane 

Heu quoties fidem 

■ Mutatosque deos flebit et aspera 

Nigris aequora ventis 
. Emirabitur insolens. 

Emirari verbum quum a communi omnium bonorum 
scriptorum usu abhorreat, omnes adhuc merito offendit 
Horatii interpretes. Et tamen bona pars eorum, quoniam 
omnes codices miro consensu illud tueantur atque etiam 
Donatus, qui ad Terent. Eun. V, 19 hunc locum citat 
Horatii, sic scripserit, a iusta suspicione defendere conati 
sunt. Veluti Abreschiits in Obs. Misc. vol. VI. T. I. p 285. 
emirari esse affirmat externis signis admirationem summam 
ostendere; sic Oudendorpius quoque ad Appul. Metam. V. 
p. 2 ^ 4 - Hertelius ad Tac. Agrie. 3 i. p. 55 emirabitur, inquit, 
est mirari incipiet, cum stupore mirabitur. Quasi vero idem 
sit incipere t irari et cum stupore mirari. Peerlkampio in- 
certum est iudicium, "iaod scribit: Mutatosque deos jlebit! 
Ut aspera Nigris aequ%,< J ventis Emirabitur insolens ! in eo 
ipse vidit .remanere difficultatem. Abreschiurn secutus est 
Orellius: „Est, inquit, vehementer demirari atque hunc 
affectum gestu significare"; alteram rationem ut veram 
adoptavit Germanicus Forcell. lexici editor et emirari nos- 
trum esse dicit mtfflaUltCtt. Et forsitan aliquis dicat, quid 
est, quod poetam prohibuerit, ne novum etiam hoc voca- 
bulam fingeret, qui alia non dubitasset? qualia sunt aescu- 
letum carm. I, 22, i 4 - allaborare I, 38 , 5 . tentator II f, 4 , 7 1. 
exsultim III, 1 1, 10. inaudax III, 20 , 3 - immetata IU, 24, 12. 
Faustitas IV, 5 , 18. belluosus IV, 14, 4 "* applorans Epod. 
11, 12. inemori Ep. 5 , 34 - remiscere pro permiscere carm. 
IV, i 5 , 3o. Id si quis vellet obiicere et cum Abreschio 
Orellioquc facere — quorum tamen interpretatio altera 
maiorem habet veritatis speciem — recordetur, quaeso, 
quam vere et acute Bcntleius de hoc verbo disputaverit. 
„Quid vero, inquit., tam dignum in se continet emirari, 
ut vox nova plane procudi debuerit." et „Facile quidem 

foret substituere demirabitur ; sed si id ab Horatii manu 
esset, minime omnium credibile est, tam usitatum verbum 
in tot libris potuisse corrumpi, ut alterum et inauditum 
et nihilo significantius ubique eius vicem teneret. Quid , 
quod neutra quidem ratione confieri res potest: remanet 
enim in oratione ipsa subabsurdum quid et secum pugnans: 
Quoties, inquit, emirabitur insolens ! Atqui si toties emi- 
rabitur, quomodo, quaeso, insolens? Certe non nisi prima 
vice insolens erit, post illam expcrtu9 et magis magisque 
assuetus futurus. 11 Quibus argumentis permotus magnus 
ille criticus ad coniecturam confugit; suspicatur enim, 
propterea quod unus codex et mirabitur *) habeat, verum 
esse ut mirabitur. Sed quid inde lucramur? An vero 
demirabitur tam usitatum est, ut corruptionis causam con- 
tinere nequeat, ut mirabitur minus erit? Quid tandem 
hoc habet tam rarum et insolitum, ut ex omnibus omnino 
codicibus ut particulae vestigia potuerint deleri? Neque 
cuiquam illnd emendandi periculum probatiHU est. Quid 
multa? Persuasit nobis Bentleius 'corruptum esse vocar 
bulum ; persuasit etiam, corruptionis causam latere in 
verbo quodam inusitato; non persuasit, tam facili remedio 
locum posse sanari. Dicam igitur, quid cogitatio mihi 
subministrant. Credo ab Horatio scriptum esse eluctabitur ; 
quod verbum quam facili opera et propter rariorem usum 
ct propter litterarum similitudinem depravari potuerit, 
non est quod debeam ostendere. A codicibus igitur nulla 
erit difficultas, quum praesertim in vetusta editione Donati, 
Argentinae MDIII, non emirabitur inveniri, sed et mutabitur 
Bentleius affirmet. Ea autem vetusta editio quanto ad hoc 
propius accedit, quam ad Bentleium! Reliquum est, ut 
de sententia dicendum esse videatur. Poeta igitur perfi- 
dum Pyrrhae amorem comparat cum fraudulento mari, 
quod per speciem tranquillitatis qui in littore versantur 


*) Eadem varietas est Epod. 9, ia, ubi unus cod. Lcid. apud 
Pcerlk. pro emancipatus habet et mancipatus. Carni- 1, 3, 8 et serves, 
ubi Fea e codd. ut serves. 

ad se qaasi vocat trahitqae, mox, quam miseri se saasqae 
fortunas cum fide ipsi commiserunt, undas movet, aestuat, 
omnes avide absorbet. Naufragi luctando emergere.student, 
natando salutem quaerunt. Neque tamen id omnibus con- 
tingit; qui servantur, diis gratias agunt. Hanc compara- 
tionem ostendunt v. 7 aspera nigris aequora ventis, v. n 
aura fallax i. e. dolosas ventus, cfr. Virg. Eclog. 9, 58 
,, omnes — ventosi ceciderunt murmuris aurae“; tum v. 13. 
intentata, quod idem ad turgidum mare potest referri , 
cfr. Hor. carm. III, 4 > 3 1 ,, insanientem navita Bosporum 
tentabo,“ quanquam tentare audaciam maxime indicat; 
deinde, quod summum est, v. 13 — »6 Me tabula sacer cet. 
Hoc igitur puto Horatium dicere: quoties perfidiam tuam 
deplorabit, quoties a te deceptus ex hac quasi voragine 
emergere studebit, qui nunc fidissimam te et optimam esse 
opinatur! Sed, eheu, nequidquam conabitur. Peribit 
miser, neque tam erit felix, quam ego fui. — Insolens est, 
qui non est assuetus tantae perfidiae, tantis tempestatibus; 
est enim intentata Pyrrha. Haec de sententia. Sed ne 
quis mihi accusativum aspera aequora apud verbum eluctari 
obiiciat, legat, quaeso, hos locos: Tacit. Agrie, c. 17. 
,, super virtutem hostium locorum quoque difficultates eluc- 
tatus Id. Hist. III, 5 g. ,,Vix quieto agmine nives ductan- 
tibus patuit cet.“ Senec. quaest. nat. IV, 2. ,,Tandemque 
eluctatus obstantia in vastam altitudinem cadit (Nilus). “ 
Stat. Achill. I, 524. „Tandem . . . oppositum vox eluctata 
furorem est/‘ — 


Carm. I, 6, 2 . 

Scriberis Vario fortis et hostium 
Victor, Maeonii carminis alite. 

Praeter reliquos codices etiam quatuor Orellii — nani 
in quinto B. hoc carmen non est scriptum — ablativum 
alite habent, non aliti, quae est Passeralii coniectura, 
multis tamen probata. Exemplum certe huius corruptionis 
praebet cod. b. ap. Orell- , qui Epod. 17, 67. alite habet 

pro 'aliti. Facilitate etiam tametsi ea coniectura commen- 
datur, tamen Peerlkampius et Orellius codicum ablativum 
retinendum esse censuerunt. Omissam esse aiunt parti- 
culam a apud verbum passivum; cuius generis duos citat 
Orellius locos Ovidii, Heroid. 12, 161. „Deseror . . . coniuge“ 
et Metam. I, ^ 47 * ,,Nunc dea linigera colitur celeberrima 
turba. “ Eosdem locos inter complures alios maximam 
partem Ovidianos apud Ruddim. instit. gr. II. p. 212 repe- 
rimus. Peerlkampius hunc habet: Ovid. Heroid. 21, i"g. 
„Praeteriine tuas de tot coelestibus aras. Atque tua est 
nostra spreta parente parens. “ Sed quod gravius est, 
aliud attulit exemplum Orellius ipsius Horatii: Carm. II, 

12, 25. „quae (a) poscente magis gaudeat eripi ad q. I. 
varietatis nihil adnotatum invenio, nisi quod unus Torrent. 
quae a poscente habet, haud dubie ex interpolatione. Unde 
saltem intelligimus, qui eam particulam addiderit, eandem 
eum rationem imisse, quam nunc Orellius iniit. Verum- 
tamen violentior in hoc certe loco ea est constructio atque 
etiam insolentior. Verba enim poscente mugis tam arcte 
coniuncta sunt, ut nisi per vim divelli nequeant. Facit , 
caesura, ut poscente ablativum propter comparativum locum 
habere credam. Caesura autem quid valeat, Orellius ipse 
docet ad Carm. II, 16, rg. Neque dissimilis est Horatii 
locus, carm. I, 25 , 1 1 , ubi Bentleii coniectura non verior 
mihi videtur quam Orellii interpretatio, modo sic con- 
struamus verba: flebis magis quam Thracius ventus, quum 
snb interlunia bacchatur, i. e. fletus tuus superabit stre- 
pitum Aquilonis. Deinde huc pertinet etiam carm. scc. 5 i. 

,, Impetret bellante prior, iacentem Lenis in hostem. “ 
Videndum igitur est, quid poscat sententia, neque prius 
ad rarius constructionis genus confugiendum existimo, 
quam sententia usitatum non ferat. Et in eo quidem con- 
spicitur Licymniae facilis saevitia, quod oscula negat, 
quantumvis si sibi eripiantur, maiorem ex iis percipiat 
voluptatem quam coniux, qui frustra poposcit; cuius rei 


^■'Sndicium est, quod ante negata sponte etiam olfert. 
SefO recte exposui , perspicitur demum qnamobrem 

2 


Quod 

COIl- 

mnctivo modo poeta usus sit: quae gaudeat eripi, interdum 
rapere occupet. Nam occupet, non occupat cum Bentleio 
legendum esse, bene Orellius monuit. Deinde quid opus 
est cum Oreliio poscente eripi coniungere? At, inquit, ad- 
modum frigidus fingitor amator. Quid? qui poscit, frigidus 
est? Sed poscere verbi non satis rationem habuit V. D., 
neque vidit, non mutuum modo coniugum amorem a poeta 
describi, sed id quoque significari, Terentiam, quae qui- 
dem latere videtur sub ficto nomine, maiore paene in 
Maecenatem accensam esse amore, quam quo Maecenas in 
illam. Eo autem carior debuit esse Maecenati. Cfr. Epod. 
14, i 3 sqq. Quae omnia si vere sunt disputata, nihil iarn 
proderit hic locus ad sustentandum ablativum alite, propter 
quem citatus est. Missum igitur faciamus ; vellem tamen 
11 , ia a 5 recepta esset multorum codicum, eliam Orellia- 
norum , lectio cum pro dum. Nam quod Braunhardus 
dicit, praestare dum 'et auctoritate et vi, id ita verum est, 
ut idem de altero dicere liceat. *) Sed revertamur ad 
propositum. Reliqui igitur sunt Ovidii loci, in quibus 
omissa sit particula a. Verum quid docent? Numquid 
amplius, quam placuisse interdum Ovidio ita scribere? 
Ad Horatium igitur nihil valebunt, quamdiu ex huius car- 
minibus meliora testimonia prolata non erunt. Nisi quis 
forte sentiat absolutum qurndam ablativum, quem quum 
Scaliger ad Prop. in Horatii carminibus invenisse sibi visus 
sit, tum censor Halensis (1837. N. 304. p. 4 12 ) «g nov 't 
Cfr. etiam Ruhnken. ad Vellei. II, 96. Ernest. ad lacit. 
Ann. XIV, 17. Oberlin. ad Tacit. Ann. XV, 65 . Relin- 
quendam ideo censeo codicum auctoritatem, recipiendum 
dativum aliti ,. quem cum omnibus temporibus verbi passivi 
coniungere mos fuit poetarum. De qua re nunc legendus 
est fVisseler de dativo cum verbis passivis coniuncto (progr. 
gyirin. Vesal. a. 1837), qui dativi cum praesenti tempore 
coniunili haec quatuor apud Horatium exempla reperit: 

*) Eadem e«t codicum varietas Epod. 5, 55, ubi quatuor codides 
Orellii cum habent, uon dum , ut possis dubitare, utrum rectius sit. 

epist. I, 19, 3 . „quae scribuntur aquae potoribus 44 , carm. 
!, 6, i. „scriberis Vario — aliti, 44 ibid. I, 26, 3 . „quis -- 
rex gelidae metuatur orae 44 ; ibid. IIT. a 5 , 3 . „quibus an- 
tris - - audiar. 44 Hoc tamen quartum alienum videtur, quo- 
niam quibus antris non est dativus pro a quib. antris. 
Nam quod Scbol. Porph. „praedictos specus antra 44 esse 
ratus in vv. quib. antr. denotat figuram , id 

effecit, ut Mitscherlichius , Braunhardus , alii pedestris ora- 
tionis consuetudinem affingerent poetae. Nae isti debue- 
runt sublato interrogationis signo comma ponere post 
nova. Sed incipit nova interrogatio a vv. quib. antr. , quae 
verba non pro dativo habenda sunt, sed omisit poeta suo 
iure particulam in. IdOreilius quoque intellexit. Accedit, 
quod ne audiar quidem coniunctivus est praesentis tem- 
poris, sed indicativus 'futuri. Quae ratio quam sit noiqn- 
xwteou , quum statim a poeta dicam addatur, non est cur 
amplius ostendam. TVisselerum igitur deceperunt Mitscher- 
lichii verba: „in quae antra abreptus audiar meditans , 
mediter atque canam cet 44 ; Doeringus meliora dopere po- 
tuit. Specus autem et antrum hoc inter se differunt, quod 
specus dicitur de solitudine ac vastitate loci, antrum de 
divino poetarum deversorio. En est sententia Doederl. 
Syn. T. V. p. 1 4 1 > quam vehementer confirmare videtur 
multitudo locorum a Bentleio ad carm. I, 32 , 1. coacta.— 
Sed ne quid praeteream, recte docet Orellius, carm. IV, 
4, 29. „Fortes creantur fortibus et bonis 44 ablativum esse, 
non dativum. Creari enim verbum saepissime cum solo 
ablativo coniangitur; veluti Ovid. Metam. XI, 295. „illo 
genitore creatus 44 ; XIII, 22. ,, Telamone creatus 44 ; XIII, 
.616. „seque viro forti meminere creatas. 44 

'i, • t Cai xxi . * i , i5 t ** ' 

- . : t •_ ■ i . i . ’ i • i * . . - ■ > t : . • • 

Nrquidquam thalamo gravet 

Hastas et calami spicula Cuosii 
Vitabis «trcpitum<Jiie et celerem sequi 
Aiacem. 

. •• • • •> i/ /< ■ 

Orcllius „nihilo minus, inquit, Telamonis filium hic 
significari puto, ut huic tribuerit, quod apud Homerum est 
Oilei f . ‘ 4 Itone vero? Idue licuit Horatio ? Et, si licuit, voluit 
poeta graecarum litterarum tam peritus? Potuitne peccare, 
in quo primus quisqtie puer negligentiae eum coarguisset? 
Vellem recordatus essetiWir doctissimus, ea telorum genera 
nominari ab Horatio, quorum frequetis et idoneus usus est 
fugientem hostem persequentibus, hastas et sagittas. Neque 
quidquam aptius his adiungi potuit celeritate pedum, cuius 
in eodem re maximus cernitur fructus. Appellavit igitur 
poeta Aiacem, Oilei celerem filium; alter Aiax, qui adversus 
hostes stabat sicuti nvyyai; (Horn- Od. XI, 556.), vix quidquam 
effecisset. Neque Horatius .sernper summis Graecorum du- 
cibus solis carmina illustravit ; usus est etiam eorum per- 
sonis, qui in secundo dignitatis gradu collocati sunt. Cfr. 
carni. IV, Q, 17 . sqq. Ad quem locum iuiusta est Pecrl- 
kampii censoris notio; scribit enim V.D. ,, Horatius, Achil- 
lem, Aiacem, Diomedem non omisisset. De Deiphobo certe 
ut minorum gentium tacuisset. Ante oculos habuisse vide- 
tur I. carm. i5. ubi etiam Teucer et Sthenelus laudantur. 
Sed in maiore aliorum numero, et alia quadam ratione. “ 
Non opus est quaerere, quam significare voluerit aliam 
rationem; est enim nulla. Deinde quas dicit odiosas repe- 
titiones, non sola, primusve , solus. , primus , tantum non 
necessariae sunt, quo id, quod sententiae qtiasi caput est, 
facilius percipiatur. — At si quis ut Telamonio Aiaci hoc 
quoddam beneficium Horatii servet, Ciceronis exemplum 
afferat, cui non semel in iis, quae ex Homeri carminibus 
sumsit, memoria fraudi fuit, ut quod huic ademisset, illi 
daret; huic facile, credo, potest responderi. Facit quidem 
Cicero Aiacem in Achillis tentorio querentem de ferocitate 

Troianorara, qaatn apud Homerum Ulixes in querelas 
erumpat (cfr. Cicer, de divin. U, 3g, 82. et Hom. II. IX, 23 6.) ; 
tribuit idem quae Ulixis sunt Agamemnoni (cfr. de divin. 
H, 3o. et Hom. U. II, igg sqq.) ; tamen Ciceroni id accidere 
potuisse concedo , Horatio nego. Magnum vero interest 
discrimen inter philosophum vel oratorem et poetam. 
Quid enim Ciceronis orat saepe etiam et attente Homerum 
legentis, tam anxie et accurate singulas orationes aut ipsa 
verba memoriae mandare, ut postea data aliqua occasione 
non posset errare? Condonabitur huic vitium ; etiam Cor- 
nelio Nepoti. Cf. Bremi ad" Corm Nep. Dalam. c.'2. Alia 
etiam ratio est Ovidii ab Homeri fabula discedentis, veluti 
Heroid. I, Antilochum narrabat ab Hectore victum. “ 

quamquam Antilochus a Memnone caesus dicitur apud 
Homerum. Cfr. censura Locrsianae Ovid. Heroid. ' editio- 
nis in Ann. litt. anliq. Darmstad. i83^. X. p. g5g. Sed 
poeta, qui ita Homerum lectitaret (cf. Epist. I, 2, 1), ut 
non hominibus solum eorumque facultatibus sua carmina 
exornaret, sed verba etiam et «r/3>ra in suum usum con- 
verteret *), is profecto nisi levitatis ac negligentiae crimi- 
nationibus sese vellet o.biicere, scribendo summam dili- 
gentiam et cautionem adhibere debebat. Ratum est etiam 
in haere, quod KtaittehiUi, de carm. fratt. Arvali, praef. 
p. IX, de antiquis pOetis docet: Scilicet petiitus abhor- 

rebant omnes egregii antiquitatis poetae a temerario illo 
novandi studio, quo prave dicere non veretur scriptor, 
modo sua dicat. Ab aliis quae optime dicta erant, in 
suum inde ab ipso Homero poetae vertebant usum, neque 
quidquam mutabant, nisi quod imperabat vel res vel nu- 
merus.**' Itaque nisi ex aliis carminum locis Horatium eius 
modi vitiis obnoxium esse ostenderis, "nunquam ei talia 
obiici sinam. Nam quod de pugna inter Lapitbas et Cen- 
tauros Hn Pirithoi nuptiis orta 'fabulam mutasse videtur 
carm. I, 18, 8, id plane diversum est; praeterea Oiiden-i 

*) Peerlkamp. ad Carm. I, 6, t3. p. 38. b. „Horatius deum vel 

heroent Homericum memorans uti solet epithetis Homericis." 


Digitized by Google 



14 


doloni contectura super merum et facillima est et veri simil- 
lima. Ceterum inter Iliadis locos, qui sunt de Aiace Oilei 
f. , 4i io maxime est memorabilis, XIV, 5»o 

IlXfi'axovg d’ Aiug tlktv , 'Gtkrjog ra/vg viag* 

Ou yutj oi xtg 6/uoiog iniantaihu noaiv /jtv 
i- i 'AvUqcov xQtaauvxtov, oxt xi Zivg iv <pofiov opotj. 
ci. XVII, »56. Deinde communis est huic Ataci cum Tela- 
monio eximia lans ab Agamemnone II. IV, »85; tum inter 
novem utj/arovg etiam minor Aiax est II. VII, i64i denique 
inter se pares sunt Aiaces et eiusdem socii dignitatis et 
animi ex sententia ipsius Telamonii II. XVII, 720 
1 Loov &vf.tbv e/QVTtg , buu»vvpoi , oi xd nuQog nt(t 
JXltpvouiv d$r>' Aotja nuo uhXtjkoun psvovxfg. 

Postremo quam saepissime coniuncti splendida fortitudinis 
exempla edunt cognomines. 

> ’ .’ Carm. II, 8, 3. 

Dente si nigro fieres vel uno 
Turpior ungui. 

Crederem. 

• . ) . . • > • • • • ’ 

Orellius : jjiingui velat reduvia deformato. 1 ' Multo vero 
melius Mitscherlichius : „si vel in uno ungui macnla quae- 
piam s. nota appareret." Hoc nt praeferam, facit, quod 
etiam apud nostrates maculae albae, quales in unguibus 
digitorum saepe conspiciuntur, mendaciorum indicia ha- 
bentur. [ Memini certe, numerari , eas solere a pueris, ut 
quoties quisque mentitus sit i ntel ligatur. Quare non 

debuit Braunhardus receptae Mitscberlichii explicationi tam 
seriam Doeringi adnotationem adiungere de credulitate an- 
tiquorum hominum , vitia corporis yel morbos vel alia 
repentina mala ad mendaciorum, periuriormn vel fraudis 
cuiusdam commissae poenam referentinra. Scilicet apud 
Horatium tuta est festiva sententia»!); *, 1 , ' , n: ■ 


•’ rimiiI/ ■ i- ■ !! < i ,1 .i • .’> ia. «. * 

i.I« -1)1* »«'• rillq*. ‘“«i . -. 1 • :•>«!»».■ ■ !* .• '• 

Carm. II, ia, 9. 

Tuque pedestribus 
Dices historiis proelia Caesaris , 

Maecenas, melius ducUque per vias • 

Regum colla minantium. 

Ati b. 1. Doeringus „Maecenatem, inquit, vere conscri- 
bendae Augusti historiae manum imposuisse , (idem facit 
Plin. VII, 45-“ Orelltus contra : ,, Milii videtur locus com- 
munis: Et certe melius prosa oratione exponentur Caesaris 
res gestae infirmat deinde auctoritatem et Servii ad Virg. 
Ge. II, 4 1 et Plinii, tum ne Horatii quidem hunc locum 
facere quidquam posse ad illam opinionem ostendere co- 
natur. N 011 premendum esse ait pronomen tu aut nomen 
Maecenatis ; primum quod Horatii non fuisset evulgare 
eius modi propositum amici, quum ipse una cum omnibus 
scivisset nihil perfecti ab eo posse exspectari; tum Hora- 
tium, ut poeticam Maecenatis facultatem nunquam lauda- 
verit, ita ne historicam quidem potuisse praedicare ; deinde 
vel maxime esse improbabile, Maecenati in mentem venire 
potuisse Augusti historias componere ; in qua re verax esse 
non potuisset, falsus atque adulator comparere certe no- 
luisset. lam ut ad tertium argumentum primum respon- 
deam, nos certe qui possumus scire, quod consilium Mae- 
cenas inierit? quum praesertim multa a multis capiantur 
consilia, plura etiam mutentur. Porro, quid illud est: 
Maecenatem vera dicere non potuisse, falsa non voluisse ? 
Hoc quidem concedo, illud nego. Nara ii etiarn, qui in 
civili discordia alterutri parti addicti res gestas scribere 
parant, veritatem secuturos se et profitentur et sic ipsi 
sibi persuadent. Consulto igitur vera non dissimulant. 
Itu etiam Maecenas, ubi primum cepit scribendi consilium, 
integritatem animi ac fidem semper servare non voluit 
modo, sed potuit etiain- Potuit certe , nisi forte credas , 
quo in Augustum esset animo eum simulasse.;, Deinde quod 
dicit Orelltus, quum poetica facultas Maecenatis ab Uoratio 
laudata non sit, historicam non potuisse praedicari : plane 

ignoro, quid ita iubeat argumentari. Quid, quaeso ? Histo- 
rica iacultas nonne maior in Maecenate esse potuit quam 
poetica ! Nescimus ; sed potuit esse. Tum ab Horatio hoc 
propositum amici, siquidem erat, evulgatum esse ex hoc 
certe loco non liquet. Evulgamus enim ea, quae nobiscum 
solis communicata ab aliorum hominum cognitione remo- 
veri volunt amici. Id autem huc spectare unde scimus ? 
Contra multo est probabilius, si eius modi erat consilium 
Maecenatis, id omnibus non solum familiaribus, sed qui 
aliqua auctoritate dignitateque fruerentur hominibus in- 
notuisse. Accedit, quod Horatius ne dixit quidem aperte, 
Maecenatem id esse facturum. Potius in futuro dices vide- 
tur inesse vis iubendi vel monendi, ut saepius. Cf. carm. 
I, 7, i. I, 20, io. III, 17, i 5 . Sit igitur petitum ex his 
Horatii verbis et ex male intellecto Virgifii loco, quod 
ServiuS tradit; sit etiam nulla Plinii auctoritas, tamen tu 
pronomen et Maecenas vocativ. communem esse locum 
non patiuntur. Hoc certe negari nequit, honorificam Mae- 
cenatis esse compellntionem, utpote hominis, qui et aucto- 
ritatis et facultatis et scientiae satis habeat ad tale opus 
suscipiendum. 

, *» 1 r. »t 

Carm. 111, 1 , 21 . 

. . ,*• . ,MI' 

Somnus agrestium • , . 

Lenis virorum nou humiles domos 

r j t 

Fastidit umbrosamque ripam 

Nou Zephyris agitata Tempe. 

. • • • . • • •: •;.!>• 

„Construe, inquit Orellius , lenis somnus non fastidit 
humiles domos virorum agrestium .‘ r Non aliter Milseker- 
lickius, Poeringus, Bratuihardus. Multo autem radius Aero. 
apud quem haeo leguntur t ,,Ordo est: Lenis somnus 

agrestium virorum non fastidit humiles domos et umbrosam 
ripam“; quamquam quod additi „et non fastidit deside^- 
rantem, quod Satis, Tempe agitata Zephyris “ nihil est, 
quoniam post ‘V. Tempe cuni stropha sententiae quoque 
finis fiat necesse est. Equidem quid sit , quod turbato 

verborum ordine genitivos agresl. vir. ad vv. humiles domos 
referre interpretes iusserit, coniectura non assequor. An 
sententia? At bene habet: Lenis somnus, quo recreari vi- 
denius agricolas, non fastidit tuguria eorum, non desiderat 
divitum hominum laqueata tecta cet. Horatii autem con- 
suetudo, si ad nomen substantivum alius casus accedat, 
utrumque tamen nomen adiectivo vel genitivo ornetur, 
ita quam saepissime collocat quatudr vocabula, ut duo 
altera primum et tertium locos obtineant, altera secundum 
et quartum. Yeluti h. 1, vv. somnus levis et agrestium vi- 
rorum ea quam exposui ratione inter se excipiunt. Cuius 
rei nonnulla tantum exempla, quippe quae prima Se obtu- 
lerint, apponam: <>r . , , 

carm. II, ia, i. longa ferae bella Numantiae 

II, 16, 38 . spiritum Graiae tenuem Camenae 

II, 17, 23. iovis impio tutela Saturno 

III, 6, 4 ' foeda nigro simulacra fumo 

III, 20, 14. sparsum odoratis humerum capillis 
111 , 21, 5 . quocunque lectum nomine Massicum 
III, 22, 7. verris obliquum meditantis ictum 
Lpod. 17, 33 . cinis Iniuriosis aridus ventis. 

Haec quum iam scripta essent, incidi forte, dum in eplie- 
merid. scholast. a. 1829. lego, in Franc. fVuellneri obser- 
vationem de artificiosa quadam verborum collocatione in 
pentametro latino. Quam cum cupide arripuissem, maguo 
meo gaudio intellexi, virum illum doctissimum ante novem 
annos observasse, homoeoteleulon , cuius frequenti usu 
delectabantur poetae latini, inde saepissime exortum esse, 
„quod adiectiva et substantiva ultimum in utraque versus 
parte iocuin obtineant similique syllaba terminentur," 
Quae ut omuino recte disputata sunt, ita rationem osten- 
dunt, qua nititur hoc de quo locutus sum collocationis 
genus apud Horatium. Nam si singula adiectiva singulis 
substantivis iuncta illo modo solebant disponi , bina ad- 
iectiva cum binis substantivis quem supra indicavi ordi- 
nem obtinere debebant , quum praesertim quatuor voca- 
bula integri versus spatium explerent. Hoc autem genus 

quum vehementer adamatum sit ut iutelligatur , indicabo 
primi carminum iibri iocos, qui ad hanc rem pertinent 
Sunt viginti quinque: i, i, i. i, 4 - n. 5 , 6. 6, 6. 
6, « 3 . 7, 14. 9, 7. 12, a 3 . 14» 5 . 20, 1. 20, 3 . 24, 10. 
25 , 7. 28, 11. 28, 19. 28, 29. 29, i 3 . 3 i, 4 - 3 r, 5 . 

3 i, 12. 33 , i 5 . 34 , to. 35 , 7. 35 , a 3 . Quibus ad i un- 

gatur oportet i, 35 , 1. „0 Diva, gratum quae regis Antium. 
Nam vv. quae regis adiectivi et locum et vim habent sunt- 
que posita ac si scripserit poeta : O Diva grati regina Antii. 
Cfr. I, 3 o, 1. Hoc etiam in- tine placet adiicere, propter 
hanc ipsam collocationem c. 29, i 3 . praestantiorem mibi 
videri lectionem nobilis , quam alteram nobiles, etiamsi 
praeter reliquos tres etiam Oreiliaui codices hanc tueantur. 
Homoeoteleuton denique facit, ut c. I, 22, 11. curis vagor 
expeditis alteri expeditus praeferam. Neque enim cum 
Peerlkampio sentio, expeditus curis paulo plus significare 
quem expeditis, si quidem expeditis curis homo est expe- 
ditus curis, et qui est expeditus curis, eius expeditae sunt 
curae. Utrumque eodem redit. — Latius autem tota haec 
disponendorum vocabulorum ratio patet,- conspicitur etiam 
in his: carm. II, 5 , 22. „mire sagaces falleret hospites 41 
q. I. Orellius bene interpretatus est. Epod. 11, 17. 
,, vulnus nil malum levantia, 44 similibus; ac non in poematis 
solum, sed in oratione etiam: Cic. de orat. I, 7. „illa supe- 
rioris tristitia sermonis. Cfr. Handius in libro de arte 
latine scribendi p. 359. 

Carm. III, 3. 

De huius carminis argumento quid sentiam expositurus 
facile, credo, possum praetermittere, quomodo interpretes 
in alia omnia discesserint, quid laudaverint, quid vitu- 
peraverint, quid denique, ut orationem illain celebra- 
tissimam lunonis certo quodain vinculo cum reliqua car- 
minis parte coftiutigerent, crediderint aut non crediderint. 
Memorabilis tamen est sententia, quam St ru vius explicavit 
in libro, <| 11 i inscribitur: bijlor. lutb litterar. Slbliantduri' 
gett fccr fflmgf. bcutfdjfii tMffdlfchaft tu , crfte 

©atmnlung 1830 . p. 07 — 205; cjuae quum ipsum librum 
legere mihi non licuisset, innotuit tantum ex Annali. 
Scholast. Darmst. a. i 83 o. N. 122. is autem hoc esse dicit 
carmen: ,,ein it ad; SBirgilS Xobe bei ber erflen Sefuttg ber 
aineibe entflanbfner Serfurf) , auf Iprifdje SBeife bett jinoteit 
berfelben ju Idfen , wie tro$ be$ J^affcd ber 3uno ber 9 l 6 im* 
fdje ©taat bi$ 311 Sluguftu* 3eto*t unb unter tfjin nad) bgnta* 
Itgeit SBegrtffeit bie UBeltl>errfc^aft errungen t jabe." Quae 

ratio ingeniose magis quam vere excogitata videtur, quando- 
quidem nullo, quod sciam, apud scriptores indicio nititur 
aut 14 vero nisi accedat, lubrica' sane et prae- 

ceps est via, cui in tatn dubiis rebus sine audacia et vitu- 
peratione vix te possis committere ; ut quid possit non 
quid debeat credi, et quaesivisse et invenisse nobis ille 
videatur. Peerlkampio tota oratio composita videtur ab 
antiquiore aliquo grammatico, qui lecta oratione Reguli 
simile aliquid teotare voluit. Ita nodum, ut solet, gladio 
expedivit. Ista autem vis est, quam quum nemini inferre 
liceat, in auxilium tamen vocare debuit homo, qui de- 
structis sex septemve carminibus, disiectis eorum quasi 
parietinis novum conglutinaret carmen gnomicum. Ad 
quod quum parum se applicaret hade oratio, in exilium 
eiecta obstinationis poenam dedit. Inter multas quas 
Braunhardus collegit virorum doctorum opiniones ingeniosa 
sane est Tanaquili Fabri, attingere Horatium hoc carmine 
rem publicam, voluisse dissuadere Augusto, ne quod cepisse 
olim Julium Caesarem valida fama percrebuit, consilium 
exsequeretur, i. e., ne Roma Italiaque relicta imperii sedem 
Troiam transferret. Atque ea est haec opinio, ut hac etiam 
aetate nacta sit laudatores Loebellium, virum doctissimum, et 
Diinlicrum (Ann litt. Darmstad. i 83 (i. Nr. 157. p. 1257); ab 
aliis tamen refutata est. Et recte quidem. Bene sic disputat 
Orellius : Augustum, dominatorem nimis callidum ac pru- 
dentem, hoc idem consilium nunquam agitasse; nullum 
cius rei vestigium uobis esse servatum nec si Augustus lioc 
animo volvisset, Horatii fuisse ei tule propositum carmine, 
in vulgus edito dissuadere. Plurimis igitur probata est ea 

sententia , qua in iustitiae et constantiae commendatione 
carminis summa cernitur: has virtutes viam ad immorta- 
litatem aperire, has diu neglectas revocandas esse ; id de- 
monstrari exemplis Pollucis, Herculis, Bacchi, Romuli.' 
Huius, Romani imperii conditoris, laudes maxime cele- 
brari ; propter hunc magnificam fieri degressionem ad 
lunonem, propter hunc tam longam haberi orationem. 
Sic sibi persuasit Oreliius, sic etiam fVissius , quaest. 
ilorat. U. Sed vir doctus, qui de Wissii quaestionibus in 
lahni Annal. philol. ( 1 83 7. 9. XXI. 1. p. toS sqq.) iudicavit, 
suoiure iterum obiicit longam lunonis orationem, ac negat, 
quibus ita videatur, eos nimiam orationis magnitudinem 
satis defendisse. Et profecto; ilia oratio ‘quum quinqua- 
ginta versus complectatur, reliqua pars viginti, non per 
degressionem habeatur necasse est, sed ipsa contineat id, 
propter quod totum carmen est scriptum. Neque, opinor, 
inde quidquam lucrabimur^ quod vir ille doctus in Iahn< 
Ann. disputavit, consuetudinem fuisse multorum poetarum, 
ut praebita quacunque occasione ex mvthologia petitas 
narrationes aut mediis carminibus interponerent aut extre- 
mis adderent;, easque degressiones carminibus ornamento 
fuisse et decori. Qaod quidem et vix pertinet ad Horatii 
lyrica carmina neque eius modi erat, ut plus dimidia car- 
minis parte consumta exiguum modo spatium vero argu- 
mento relinqueret. Quapropter degressionem poeticam 
semel abjiciendam censeo et quaerendum, quid sit, quod 
gravissimi carminis partes omnes complectatur, qua in re 
vera conspiciatur carminis sumina. Est autem, si me 
audis, laus et gloria nominis Romani, ab Romulo parta, 
per annorum seriem adaucta, ab Augusto ad suminum fasti- 
gium elata. In hoc igitur consentio cum Hanovio ■, quein 
nunc video pari modo carminis rationem exposuisse in 
libro de principatu Augusti p. 10 (progr. scholae Sorav* 
1837), ubi haec leguntur : ,, Horatius Romanos celebraturus 
laudibus et principium Rom. imperii , Romulum dis addi- 
tum, proponit et summum potentiae fastigium sub Augusto. “ 
lustitiu , constantia, fortitudo, paupertas S(vide vv. 49 - sqq.) 

virtutes sunt, quibus ornati veteres Romani tot bella' feli- 
citer gerere , tot civitates gloriose devincere , tot etiam 
seditiosorum civium turbas sedare potuerunt. Romulus, 
prudentissimus et fortissimus imperii parens, posteritati 
quasi facem praetulit ad immortaliLatem. Propter hunc 
factum est, ut constantiae ac iustitiae exempla non deos, 
non homines, sed semideos solos poeta proponeret, Cf. 
Hor. epist. II, i, 5. JNeque id minus cadit in Augustum, 
alterum huius imperii conditorem, qui lulia gente oriun- 
dus a Venere originem duxit, Pollux, Hercules, Bacchus, 
Quirinus propter probatam in terra virtutem mortui inter 
deos recepti sunt; eadem manet Augustum, .fortuna ; is 
etiam in coelum suscipietur.*) Merito autem poeta quam 
plurimufn in Romuli laude versatur, ita tamen, ut quae 
omnia dicantur de futura gloria nominis Romani, ad Au- 
gusti laudem pertineant (cfr. imprimis v. 44) i atque ita 
rem suam peregit, ut melins non potuerit. Quid enim? 
Potestne magis illustrari hominis constantia animique magni- 
tudo, quam si acerbissimi atque etiam potentissimi adver- 
sarii odium invidiamque superasse dicatur? Et quis potest 
lunone cogitari inimicior, quis simul potentior Troianae 
gentis adversarius? Quae summi lovis soror atque coniux 
tanto in totam Priami domum incensa erat odio, ut mi- 
seras etiam eius reliquias ad internecionem persequeretur. 
Qui tali hosti ut ab armis discederet non persuasit, preci- 
bus, sed animi praestantia necessitatem quodam modo 
imposuit ac pacem admiratione quasi extorsit, is profecto 
egregium potest proponi et singulare exemplum virtutis. 
Quae virtus eo clarior est, quo minus ad pacem aequita- 
temque proclivis est adversarii paene furor. lunonis id- 
circo, nativae, non temere provocatae adversariae, ingen- 
tem iram Horatius luce circumfundere voluit clarissima, 


*) v. ia. Scribendum puto cura codd. bibet, uon bibit, quidquid 
dicit Orellius. Cfr. III, 5, a. qui locus est simillimus. Verum alia 
causa est IV, 5, 3a sqq. Ceterum in hoc genere codd. ubique fere 
fluctuant. 

quo merita Romuli magis conspicua fierent summisque lau- 
dibus exornaretur imperium Romanum; ita tamen, ut 
simul ostenderetur, quo quasi fundamento niteretur laus 
ac gloria rei Romanae. Divinae enim corporis et animi 
facultates Romuli quatumvis id effecissent, ut tum quidem 
pacata dea videretur neve inter deorum numerum referri 
illum aegre pateretur, tamen non satis valuerunt, ut simul- 
tate omni abiecta certa pax constitueretur. Caveant igitur 
Romani, ne vitiis, quae contraria sunt iustitiae, constan- 
tiae, moderationi, veteres inimicitiae reviviscant; caveant 
etiam, ne nimia potentia elati nimia moliantur neve omnia 
sibi concessa esse credant. Sic intelligo illud, quod inde 
a v. 5^. addit luno. Extremum, quod contra deae volun- 
tatem fieri posset, conarentur Romani, si Troiam urbem 
in pristinum statum restituere vellent. Et si bac lege 
totius orbis terrarum imperium Romanis permittitur, ne 
illius urbis reparandae consilium capiant: eo nihil aliud 
significari puto, nisi quod modo significavi, fd enim, si 
quid aliud, deae iram excitare debuit. Quod autem hac 
potissimum re Horatius usus est, id ideo fecisse videtur, 
quod luno est, cuius verba narrantur, et quod etiam tum 
omnium animis haerere potuit rumor ille de divi Iulii 
consilio. Sed haec hactenus. Grotefendi enim opinio 
(vid. Erschii et Gruberi encyclop. sect. II. part. X. p. 4?3 )» 
qua carmine toto Augusti laudes ac merita de imperio 
Romano celebrari dicuntur, angustioribus terminis Hora- 
tium concludere mihi videtur. Schuhii autem (liber 23er* 
anlaffuttg utib 2(b(fcf)t »ott .gior. III , 3. Dufiefborf 1831) et 
Monichii (93eleud)tungeit £orajtfd)er Sprif. ^rogr. @d)»eritt. 
1837.) libros ut legerem non contigit. Priusquam tamen 
ad aliam rem progrediar, non possum facere, quin paucis 
verbis moneam, falsam mihi videri Orellii adnotationem 
ad v. 3o. „Ut poeta, inquit ille, nullam habet rationem 
aetatum inter Troiae excidium et Romuli adscensum in 
coelum praeteritarum." Nam odium atque inexplebilis ira 
tam firmiter in lunonis animo insedit, ut ne tum quidem 
post tot annos iniuriarum possit dei^ oblivisci. Deorum 

concilium convocatum est in aedibus lovis; deliberatur, 
utrum inter ipsorum numerum Romulus recipiendus sit 
necne; reliqui dii advenae favent. luno non item. Audito 
solum nomine Romuli, Troiana stirpe oriundi, vehemens 
animi diu pacati affectio denuo resurgit, ab ipsa tamen 
Iunone reprimitur, ut morigeretur communi omnium deo- 
rum voluntati. Admittitur igitur Romulus ad convivium 
immortalium deorum; Martis quidem filius adhuc fuit mor- 
talis; assuetus humano potui nectar nondum gustavit, eius 
delicias nondum sensit; discit igitur nectaris succos. Quae 
sententia si vera est, facit, ut v. 34 - multorum codicum lectio 
discere pro eo, quod in reliquis est, ducere non tam facili 
opera reiiciatur. Deinde hoc certe loco multo facilius ver- 
bum discere propter rariorem usum abire potuit in ducere, 
quod iidem scribae alias intactum reliquerunt (ef. I, 17,21. 
tV, 12, 14.), quam contra. Ef aliquid etiam Porphyrionis 
auctoritas, cuius verba ,,adsuescere saporibus nectaris “ 
discere verbi, non ducere sententiam interpretantur. 

Carm. III, 5, t5. 

* Hoc caverat meus provida Reguli 

Dissentientis conditionibus 
Foedis et exemplo trahentis 

Perniciem veniens in aevum, 

Si non periret immiserabilis 
Captiva pubes. 

\ ' 

Orellius, ut tueretur omnium codicum scripturum tra- 
hentis , adoptavit Iahni interpretationem: ,,Ab exemplo 
perniciem in posteros trahebat, deducebat, i. e. dictitabat 
tale exemplum nimiae facilitatis ad redimendos captivos 
vim et auctoritatem perniciosam in posteros habiturum 
esse.“ Addit deinde: „et quidem contagii instar, de quo 
v. trahere interdum usurpatur." Vide locos apud Peerf- 
kampium : Ovid. Metam. I, 190. Auson. Epist. 24. conf. 
Dukcr ad Flor. II, i 3 . et Burmann. ad Gratii Cyneg. ^10.. 
Quodsi hihnus suam interpretationem satis firma exernplo- 

rum auctoritate defendere posset, libenter consentirem. 
Verum movet scrupulum verbi trahere si non insolita, 
rara certe significatio. Quaerenti enim idoneus locos nul- 
lus mihi oblatus est, nisi similem putas hunc Sallustii-' 
lug. 93, 3 . ,,tum Marius ex copia rerum consilium trahit, “ 
ad quem Kritxius : ,, trahit , inquit, non habet cunctandi 
notionem ut alias, sed difficultatem consilii capiendi signi- 
ficare videtur ; nisi forte malis trahere aliquid ex aliqua 
re valere repetere vel sumere aliquid ex aliqua re.“ Quid 
igitur mirum, si Iahnus retracta sua opinione, mallem, 
inquit, cumStephano scripsisse trahenti, quamquam codd. 
trahentis tuentur? Rectius igitur Orellius, qui pestiferi 
exempli eum contagio comparationem inesse docet. Quod 
si verum est, ut est, qui potuit vir doctissimos Iahni inter- 
pretationem probare? Quid est aliud pugnantia iungere, 
nisi hoc modo diversissima amplecti ? Sic autem mihi 
persuasi. Vera est codd. scriptura; participium tamen 
trahentis non est : qui trahebat , sed qui traheret. Regulus 
enim, si captivi ut redimerentur suasisset, si obteinpe- 
rasset amicorum ac totius fere civitatis precihus, perniciem 
ipse suo exemplo in futuram aetatem traxisset, ad igna- 
viam evocasset. Incipit igitur a vv. et exemplo trah. hypo- 
thetica quam dicunt sententia; neque id movet difficulta- 
tem, quod alterum participium dissentientis positum est 
pro qui dissentiebat , modo recordemur, in illo genere 
enuntiatorum coniunctivi modi locum ab indicativo saepe 
occupari. Cuius rei exempla satis congessit Zumpt. gramm- 
§. 5 iq. cf. Hor. carm. III, 16, 3 . Apposite etiam, opinor, 
graeca dictio adhibebitur, qualis est apud Platonem Criton. 
p. 4 ®- c - Ttor pwd/o>c unoxTivvvvTOiv xui uvufinoaxopevcov y 
uv , si 0101’ rt qoav. Qui locus remotis participiis sic erit 
constituendus: oi' p«d«o£ unoxTiwvuai y.ai uvf(licboxovio 
y dv , tl xre. Id si considerasset Bentleius, ineptam, credo, 
his verbis effici sententiam non esset arbitratus. Ex poetae 
iudicio dicta haec esse videntur, non ex Reguli sententia, 
id quod necessariam est, si Jahni opinioni adstipulamur. 

Carm. III, 8, ig. 

Medus infestus sibi luctuosis 
Dissidet armis. 

In exponendo hoc loco interpretes alitis in aliam sen- 
tentiam discesserunt. Quaeritur enim , sibi pronomen ad 
quod vocabulum pertineat. Sunt, qui id pronomen ad 
infestus adiectivum trahant, ut Gesner; sunt, qui ad luctuosis, 
ut Fea et Orellius; sunt, qui cum verbo dissidet coniun- 
gant, ut Doeringus et Braunhardus ; sunt denique, qui 
N. Heinsii coniecturam infestis — luctuosus propter unius 
alteriusve codicis auctoritatem *) sequantur , ut Bentleius, 
lanius , alii. In hoc animadvertendus est mirus Doeringi 
error, qui est in his verbis: ,,dedi nempe lectionem 

C infestus — luctuosis J , quam ex N. Heinsii coniectura in 
textum recepit Mitsch. Nec tamen displicet omnino vulgata 
lectio : Medus infestis sibi luctuosus cet.“ Nimirum quae 
coniectura est, eam codicum lectionem esse opinabatur. 
Iam quod Bentleius, quo suam sibi lectionem probaret, 
scripsit: ,,Sed in altera lectione et verborum collocatio 
venustior est et sonus syllabarum dulcior; ac non potest 
non iis placere, qui raras et eruditas aures habent“ ; 
primum quidem Gesner egregie iudicavit, antiquam lectio- 
nem si non aures, animum certe magis implere quam 
unius codicis lectionem Bentleii. Deinde ne id quidem 
rectum est, quod magnus ille criticus de venustiore ver- 
borum collocatione et de dulciore syllabarum sono nobis 
vult persuadere. Immo vero recepta Heinsiana coniectura 
periit tota versuum suavitas, ea certe, quam non modo 
Horatius, sed alii etiam veteres poetae studiose quaerebant. 
Scilicet ille non sensit vim homoeoteleuti, cuius de fre- 
quenti usu satis est apposuisse verba Cadenbachii , qui in 


*) Quam ne quis putet iuvari codice Turicensi, in quo infestis 
sibi luctuosis legitur, expediet comparare eiusdem codicis scripturam 
commodis carni. IV, 8, i, quae forma licet in aliis quoque codicibus 
exstet, nemini tamen probabilis videbitur. 

libro de alliterationis .apud Horatium usu (progr. schol. 
Essend. a. 1837.) ita scripsit: „Praeter hanc speciem, longe 
'llarn frequentissirnam, veteres poetae ea maxime delectati 
esse videntur, qua versus continui duo vel tres conclu- 
duntur bomoeoteleuto , cuius speciei idem Horatius non 
pauca praebet exempla, e. g. carm. I, 9, 7. 8; I, ia, i 3 . 
14. i 5 etc.“ Nescio autem, quid acciderit Braunbardo, 
ut exposita satis praestantia Benlleianae lectionis ea ipsa 
verba Bentleii, quae supra transcripsi, omnia et immutata 
ad antiquam lectionem transferret. Sed quid amplius 
dicam de falsa hac opinione Bentleii, qui inter recen- 
tiores editores nemini, quod sciain, persuasit, praeterquam 
Anglo homini, qui caeco quodam civis sui amore captus 
arripuit omnia fere, quae ille excogitavit. Est autem 
Iacobus Tatius , qui Horatii opera hoc nomine edidit: 
Horatius restitutus or the books of Horaee, arranged in 
chronological order according tho the sclieme of Dr. 
Bentley, from the text of his second edition in 1713 and 
the common readings suhjoined etc. By I. Tate . Cambridge 
i 83 a.“ — De prima et tertia ratione, quibus sibi pron. 
aut cum adiect. infestus aut cum verbo dissidet coniungi- 
tur, Orellius quum haec docet: „neutiquam vero iungen- 
dum aut infestus sibi aut sibi dissidet: sic enim v. luctuosis 
otiosum fit im&trov , omnia cum arma luctum generent; 
supervacaneum etiam est sibi iunctum cum v. dissidet c< ; 
sententiam dividat necesse est. Rectum est enim, quod 
dicit de vv. dissidet sibi; non rectum, quod infestus sibi 
vetat ne iungantur, et hanc ait esse sententiam: infestus 
alias Romanis, nunc sibi ipsi luctuosis cet.“ Quid? Post 
verba mitte civiles super urbe curas et post Cotisonis , Ro- 
manis infestissimi Dacorum regis, factam mentionem unum 
Medorum nomen nonne satis indicat, quae inter utrumque 
populum intercesserit conditio? Quid igitur sibi vult hoc 
infestus alias Romanis ? quasi vero Parthi quum domesticis 
discordiis agitabantur, Romano nomini minus fueiint in- 
festi neque solum nomen aeternum hostem imperii satis 
indicaverit aequalibus. Friget igitur, si quid sentio, ea 

quam Orellius voluit sententia; neque potest ad infestus 
intelligi voc. Romanis. Otiosum dicere Horatius non potuit. 
Quodsi ita est, sibi pron. ab adi. infestus nisi violenter 
distrahi non potest. Verumtamen alterum adiectivum lu- 
ctuosis non minus eget hoc pronomine, ne otiosum fiat 
ini&nov. Id bene vidit Orellius. Quid ergo? Ad utrum- 
que pertinet sibi; est enim id genus constructionis, quod 
and xoivov appellant; in quo haud parvum conspicitur 
poetarum artificium, passira non satis intellectum. Ut 
Hom. Od. I, 26, ubi dativum dani ad nuQT)(.uvog solum 
pertinere mate docet Nitzschius p. 10. Bene tamen obser- 
vavit Fuhrius in Ann. phil. Iahni XX, 4 * P- 38 g, apud 
Homerum Iliad. HI, 224 

OJ toti y' w<P 1 OdvarjoQ uyaoau/utfr' ilSog idovrtg 
tldog accus. pertinere ct ad v. dynoadpiSr et ad partic. 
idbvrt g ; cf. Horat. Sat. I, 3 , 2 

Ut nunquam inducant animum cantare rogati. 

Apud Horatium hoc genus admodum frequens est; veluti 
carrn. II, 11, 11 

Quid aeternis minorem 
Consiliis animum fatigas? 

ubi abi. aeternis consiliis non magis ad v. fatigas pertinet 
quam ad compar, minorem. 

Carm. II, 17, 22 

Te lovis impio 
Tutela Saturno refulgens 
Eripuit. 

ubi dat. impio Sat. communis est utrique verbo. 

Carm. III, 10, 10 

Ne currente retro funis eat rota. 

ad q. 1 . Orellius retro ad utrumque verbum pertinere 
recte affirmat. Eadem est ratio carm. III, a 3 , i 5 

Te nihil attinet 
Tentare multa caede bidentium 
Parvos coronantem marino 
Rore deos fragilique myrto. 

in q. I, nescio quid ingrati haec habet constructio Peerl- 
kampio, delicato nimis iuflici. 

Epod. 5 , 4 °- • : 

Interminato cura semel fixae cibo 
Intabuissent pupulae. 

Epod. 17, 5 

Refixa coelo dcrocare sidera. 

Sat. II, 1, 85 , ubi Ileindorf. p. a 5 o. 

Quibus locis accedit, nisi animus me fallit, carm. lec. 3t 
Nutriant fetus et aquae salubres 
Et lovis aurae. 

ubi Peerlkampius comma posuit post salubres; Orcllius 
contra, commate posito post aquae , salubres adi. ad auras 
solum , non ad aquas trahendum esse docet. At si hoc 
ultimum colon Et lovis aurae, nisi iungatur salubres cum 
auris, nimis tenue evadit, idem cadit in aquas. Quapropter 
adiectivum medium inter nomina subst. positum ad utrum- 
que referendum neque ulla distinctione segregandam esse 
censeo a voc. aquae. Nam quod addit V. D. ,, atque om- 
nino aquae salubres pro imbribus non nimiis neque prop- 
terea noxiis mire dictum videtur, “ id vereor ne acutius 
quam verius dictum sit. Pluvia enim quum tantopere 
valeat ad nutriendas fruges, quid est quod latine quominus 
aquae salubres appellentur prohibeat? Nobis quid usitatius 
est dicere quam fyetffamer Dtccjen? Aquam autem pro 
pluvia latine dici ostendit Peerlkamp. ad carm. III, tg, 6 
p. 317. b; quamquam eo loco quod pro pluvia accepit, non 
possum laudare. Cf. carm. III, 10, ig. Locus denique, 
quem v. salubres obtinet, ad meam sententiam videtur 
aliquid facere. Id enim vocabulum, quod, duobus com- 
mune est, tantum non omnibus in locis medium inter illa 
collocatum est. Cfr. J\issen in Ann. antiq. litt. Darmst. 
1837. fasc. XI. p. 1 1 55 . Alio modo aquae et aurae coniun- 
guntur carm. III, 4 > 8. Ita demum intelligi puto carm. 
I, 16, 6 

Non adytis quatit 
Mentem sacerdotum incola Pythius. 

Genitivus sacerdotum communis est vocabulis mentem et 
incola. Neque enim nimis audacter dictum est sacerdotum 
incola, quoniam divinum numen sacerdotum pectora quasi 

intraro ac furore implere veteres credebant. Cuius rei 
testis est Virgil. Aen. VI, 78 „magnum si pectore possit 
excussisse deum <( . Excutitur pectore, qui pectus ante 
intravit. Quamobrem Peerlkampius non debuit compro- 
bare Ilemsterhusii coniecluram. adyti, ut sit Pythius incola 
adyti . Loci significatio adytis pro in adytis necessaria 
est, propterea quod sacerdotes nisi in ipsis adytis non 
corripiuntur a deo. 

f * ' - t . 

Carm. III, 20 , 5. 

' * * 1 • 1 , 

Cum per obstantes iuvenum catervas 
Ibit insignem repetens Nearchum, 

Grande certamen, tibi praeda cedat 
Maior an illi. 

De h. 1 . Orellius sic disputat: ,,Nearchum, grande cer- 
tamen iungendum per appositionem: repetet Nearchum, 
qui est causa certaminis grandis, de quo magnum inter 
vos certamen oritur. Alii separantes vv, grande certamen 
a. v. Nearchum explicant: grande est certamen; sed prior 
ratio magis poetica videtur. “ Sed in bac dictione nibii 
inest, quod ad poetam solum pertineat, nihil, quod pe- 
destris oratio non ferat. Quamobrem non quaeritur, quid 
magis sit poeticum, sed quid verum sit, quid falsum. Aero 
et Porphyrio vv. grande certamen ad antecedentia trahunt. 
Aeronis verba haud dubie corrupta sunt. Habet autem 
haec: „Ordo est: Cum per obst. cat. iuvenum ibit grande 
certamen, repetens insignem Nearchum nomine aut equi- 
tem Romanum, quem Pyrrhus tenebat Epirota, aut obscura 
elocutione in Pyrrhum sodalem certamen ire dixit, in 
mulierem, quae certamen cum ea habitura esset, cupiens 
illi eripere Nearchum, ipsam enim Leaenam grande cer- 
tamen dixit. “ Mitscherlichius ita sibi emendare visus est , 
ut in particulam ante v. mulierem deleret, et pro cum ea 
scribi iuberet cum eo. Hoc recte vidit, in ilio erravit. 
Utrumque ex Porphyrione intelligitur , qui eandem cum 
Aerone interpretationem his verbis habet: „obscuram elo- 

cationem, quod certamen ipsum inire dixit, non mulierem, 
quae certamen cum Pyrrho factura sit, cupiens ei eripere 
Nearchum puerum." Ex huius verbis Aeronis verba ita 
restituo: „Cum per obst. cat. iuv. ibit grande certamen, 
repetens iosignem Nearchum. Nearchi nomine aut equitem 
Romanum, quem Pyrrhus tenebat Epirota, aut obscura 
elocutione in Pyrrhum sodalem certamen ire dixit , non 
mulierem, quae certamen cum eo habitura esset cet. 
Quae emendatio quam facilis sit, vix est quod exponam. 
Nearchi enim voc. post alterum Nearchum omissum esse 
hoc loco non magis mirandum est quam alias. Cfr. Cic. 
de orat. I, i ,, maximae moles molestiarum‘ ( , ubi in codd. 
aliquot et editt. moles omissum. Simili ratione Peerlkam- 
pius Aeronem emendavit p. 187. a. Deinde non, cuius 
compendium ii est, cum in, quod I solet scribi, facillime 
commutatur. — Hanc autem veterem interpretationem 
optimo iure reliquit Mitscherlichius , quem Doeringus et 
Orellius secuti sunt Quorum sententia tametsi multo aliis 
melior est, tamen vereor ne non salis sit accurata. Id 
ut credam, faciunt vv. tibi praeda cedat maior, an illi *) , 
quae necesse est arcte cohaereant cum vv. grande certamen , . 
idque quale sit indicant. Potius tota sententia: grande .. . 
illi est appositio, non ad Nearchum quidem , sed ad prae- 
cedens enuntiatum totum. Cuius dicendi generis luculen- 
tum exemplum hoc est Livii VI, i 3 , 7 „Pars maxima cap- 
tivorum ex Latinis atque Hernicis fuit, nec hominum de 
plebe, ut credi posset merdiLe militasse, sed principes 
quidam iuventutis inventi ; manifesta fides , publica ope 
Volscos hostes adiutos.‘ e Neque dissimilem esse puto ratio- 
nem huius loci Ciceronis, or. pro Mur. c. 20. §. 4 1 - >,qna 
in sorte sapiens praetor, qualis hic fuit, offensionem vitat 
aequabilitate decernendi, benevolentiam adiungit lenitate 
audiendi: egregia et ad consulatum apta provincia, in qua 
laus .... concluditur." Sic distinguendam existimo, non 

*) Non male Peerlkampius : „Legendum: tibi praeda cedat, Maior 
an illa." 

punctam ponendum post audiendi cnm Klolzio , aliis. 
Extrema enim verba appositio sunt, quae quum contineat 
id, propter quod iuris dicundi sors laudatur, divelli plane 
nequit. Cicero pro sorte , quo vocabulo bis deinceps usus 
est, provinciam dixit; quod idem fecit c 8. §. 18- Prae- 
terea de hoc appositionis genere, quo non ad unum voca- 
bulum, sed ad sententiam aliquid additur, conferri potest 
Klotz. ad Cicer. Tuse. I, 4 ^- P- > 48 > qui utinam plura de 
hac re exponere voluisset! Nam ne in praefat. quidem ad 
editionem orationum Cicer. Tom. I. p. LXIV aliud habet 
exemplum nisi illud ex Tuscul. disput. , ubi ita legitur: 
„Cuius hoc dicto admoneor, ut aliquid etiam de humatione 
et sepultura dicendum existimem: rem non difficilem, bis 
praesertim cognitis, quae de nihil sentiendo paulo ante 
dicta sunt.“ Apud Ituddim. inst. gramm. lat. II. p. 38 
haec inveniuntur, Quinctil. I, a ,, Cogitet oratorem institui, 
rem arduam” , Virgil. Aen. I. praef. „Egressus silvis vicina 
coegi, Ut quamvis avido parerent arva colono, Gratum 
opus agricolis Quos locos quum inter se comparaveris, 
duplex huius liberioris appositionis genus esse intelliges; 
alterum, in quo accusativo utuntur, alterum, in quo no- 
minativo. Nam quod explicandi gratia additur, id et abso- 
lute, ut dicunt, poni potest, et ad praecedentis enuntiati 
verbum referri. Si absolute profertur, nominativo utuntur 
scriptores; contra accusativo. Graecis idem usus est; de 
quo nunc optime disseruit Mehlhornius in censura gram- 
maticae Kiihnerianae (Ann. r m.t. antiq. Darmst, 1837. IX. 
p. 876 sqq.), quem magnopere gaudeo simili certe ratione 
de hac re indicasse. Etiam nobis duplici modo dicere 
licet, veluti em t>eutltcf)er S3ewei$ vel jum beufltdjett SBeweife. 
Sunt tamen loci, in quibas utrum genas appositionis sta- 
tuendum sit, propter ambiguam formam possit dubitari. 
Ex his est Horatii locus et Virgilii, quandoquidem grande 
certamen et gratum opus et accusativi et nominativi haberi 
possunt. Verum in hac quoque re probanda est Mehl- 
bornii sententia: quod forma incertum relinquatur, id 
satis destinari ipsa sententia. Quam si sequemur, in utro- 

que loco nominativum esse censebimus. In eo igitur, quod 
cod. Lips. 3 habet: grande certamen erit , latet vestigium 
verae explicationis, quae est quod grande certamen erit. 

Haec habui dicere de liberiore hoc genere appositio- 
nis; quod ne confundatur cum altero, quod voluerunt 
Mitschcrlichius, Braunhardus, Orellius, apponam locos, qui- 
bus quale illud sit perspiciatur. 

Ovid. Art. am. I, 1 15 

Ducuntur raptae, genialis praeda, puellae 

Horat. Epod. 5, 1 3 

Ut haec trementi questus ore constitit 
Insignibus raptis puer , — 

Impube corpus, quale posset impia cct. 

ibid. 6, 6 

Nam qualis aut Molossus aut fulvus Lacon, 

Jmica vis pastoribus cet. 

Ceterum de tota re couf. Rritz. ad Sali. Iug. c. to3, t. 
p. 557. 

Carm. III, 24 , 55. 

Nescit equo rudis 
Haerere ingenuus puer. 

Ad h. I. Orellius sic scripsit: ,,haerere, firmiter insidere 
equo eumque regere. Cic. pro Deiot. 10 : Itaque Deiota- 
rum cum plures in equum sustulissent, quod haerere in eo 
senex posset, admirari solebamus/' Moebius in adnot. ad 
1. I. Ciceronis haerere iisdem verbis firmiter insidere inter- 
pretatur. Cfr. Klolzius in argum. orat, pro Deiot. T. I. 
p. 3g3 „unl> aucf) ttod) al$ ®rci$ feft auf bem «Pferbe gefcffett 
fyabe." Neqne tamen, opinor, satis accurate. Continet 
enim hoc verbum non tantum, quantum ei tribuitur, sed 
boc solum significat: non decidere equo , non deiici; atque 
inter hoc et illud magnum quidem interest discrimen. 
Qui firmiter insidet equo et, quod rem magnopere auget, 
eum regit, is equitandi artis est peritissimus ; qui tantum 
valet, ut forti equo non decidat, non item. Hoc si sciat 
puer. Satis est ; illud equitis est perfecti. At, inquit, unde 

hanc de verbo haerere equo vel in equo sententiam com- 
probabis? Proferam testimonia. Primum illum locum 
Ciceronis paulo attentius vellem considerassent Viri Docti ; 
ijuod ut hic possit fieri, integrum apponam : „Quibus ille 
studiis ab ineunte aetate se imbuerat, non saltandi, sed 
bene ut armis, optime ut equis uteretur; ea tamen illum 
cuncta iam aetate exacta defecerant. Ita Deiotarum cum 
piares in equum sustulissent, quod haerere senex in eu 
posset, admirari solebamus." In quo animadverte, quaeso, 
haec inferiora verba haerere . . . posset contra superiora 
illa poni optime , . . uteretur. Ex quo intelligitur , Deio- 
tarum , qui adolescens equis usus esset optime , etiam 
senem propter continuam exercitationem tantum eius artis 
retinuisse, ut quum vires defecissent, tamen non curru, 
sed equo veheretur. Nimia igitur laus est, quae Deiotaro 
ab illis interpretibus tribuitur. Deinde multum ad meam 
sententiam probandam conferre mihi videtur Ovidii locus, 
quod sciam, nondum comparatus. Est autem Metam. IV, 06 
Quique senex ferula titubantes ebrius artus 
Sustinet et pando non fortiter haeret asello. 

cui simillimus est cum sententia tum verbis alter locus 
de art. am. I, 543 

Ebrius ecce senex pando Silenus asello 
Vix sedet et pressas continet arcte iubas. 

Quos locos si comparaveris , videbis certe eundem exhi- 
bere intellectum et pando non fortiter haeret asello et 
pando asello vix sedet. Non fortiter autem quid aliud est 
quam vix? Unde fit, ut haerere nihil sit amplius, quam 
sedere , neque quidquam habeat hoc verbum firmitatis vel 
fortitudinis. Quid, quod ipsius Horatii locus apposite con- 
ferri potest? qui est Sat. I, 3, 3a „et male laxus In pede • 
calceus haeret", ad q. v. Heindorfius bene vidit, non de- 
bere male adv. turbato verborum ordine ab adi. laxus 
segregari. Braiuihardo imposuit Aeronis auctoritas. Sed 
ne plura. Nam haerere verbum ubi alias etiam legatur , 
ibi non tam firmitatem significare quam negantem habere 
notionem, id ideo dico, ne quis contra me afferat alios 

tocos apud Horatium aut quales collegit R.ritz. ad Sali, 
lug. 28, r. 

Carm. III, 29, 6. 

Eripe te morae , 

Ne sempcr udum Tibur et Aesulae 
Declive contempleris arvum cet. 

Quod in bona parte codicum legitur nec, id ab Qrelliv, 
cuius optimus et antiquissimus codex Bernensis (Bj illis 
accedit, inter verba poetae receptum non esse valde miror. 
Asyndeton enim hoc certe loco nescio quid habet ingrati 
ac paene duri. Neque quod nec cum coniunctivo , qui 
ipse est imperativi loco, coniunctum habebimus, dubitatio- 
nis potest causain praebere. Id haec ostendunt exempla : 

Hor. carm. I, 9, i 5 

Nec dulces amores 
Sperne puer neque tu chorea». 

Id. carm. I, 1 1, 3 

Nec Babylonios Tentaris nnmeros. 

Propett. IV, 4 i, 47 

Nec te . . . terreat. 

Hor. carm. III, 7, 29 

Prima nocte domum claude neque in vias 
Sub cantu querulae despice tibiae cet. 

O vjd. Heroid. 16, 11 

Paxee., precor, fasso: nec vultu cetera duro 
Perlege, sed formae conveniente tuae, 
ad q, 1 . Vir doctus in Ann. litt. anfiq. Darmst. 1837. X 
p. 981 hos attulit; 

Ovid. Met. I, 462 

Tu face nescio quos esto contentus amores 
irritare tua: nec laudes assere nostrak. 

Virg. Ge.'‘H, 96 

Nec cellis ideo contende Falernis, 

Cf. ZumptV grartim. §. 585 adnot. (edit. 7«iac) , qui duo 
habet alia exempla. 1 ' Quare etiamsi saepe scribarum errore 
ne in nec depravatum esse affirmet Klolzms ad Cic. luse. 

Disp. II, i5, p. 2 1 4 (el. Bentlei. ad Horat. Sat II, 3, 262 .), 
tamen lioc loco contrariam corruptionis rationem esse 
credo. Conf. etiam adnotationes Zumptii ad gramtn. §. 529 
et K.rilzii ad Sali. Cat. c. 34, 3. p. 1 58. 

Itaque vereor , ut recte /. H. V ossius gloss. p. 255 
iudicaverit, quum lior. art. poet. 33g nec . . . poscat in 
ne mutandum esse censeret; quamquam fatendum est, 
asyndeton non tam alienum videri ab huius loci natura, 
in quo singula praecepta sine verborum vinculis a poeta 
edita videmus. 

Epoti. 2, 23 . 

Libet iaccre modo sub antiqua itice 
Modo in tenaci gramine. 

Aeronem, qui tenax gramen inde appellatum dicit ,,quod 
terram radicibus stringat et cespite“ Doeringus et Brattn- 
hardus secuti sunt. Mitscherlichius „gramen, inquit, tenax 
densitate sua, densum; vel, quod recens actis radicibus 
terrae firmiter adhaeret, novum, viridissimum. Illud tamen 
praeferam. Longius petitum videtur , quod Torrentius 
aflert: quod recubantem virore suo oblectat ac detinet. 
Sanadoni explicatio: quod vestigia impressa servat, minus 
suavem infert ideam.“ Orellius contra eos, quibus Aeronis 
interpretatio probata est, optime monet neminem, qui 
humi se sternat, prius an gramen facile evelli possit 
periculum facere; et ideo aliam rationem ineundam esse 
ratus, quod propter densitatem non statim cedens, sed 
sese aliquantulum sustinens eo ipso molliorem cubanti 
veluti torum praebeat, tenax appellari gramen defendit; 
neque procul abesse, quod Latini alibi lentum , nos etflflifd) 
vocemus. Verumtamen utinam Viro Docto unum etiarn 
locum ad comprobandam suam explicationem idoneum 
aflerre placuisset ! Movet suspicionem insolens ea voc. 
tenax significatio; et licebit quidem dubitare, quamdiu 
similium locorum auctoritas non accesserit. Acquiescen- 
dum igitur erit in vulgari non loci intellectu, sed vocabuli 

significatione. Tenacia enim ut omnino ea sunt, quae 
quod contigerunt continuo arripiant neque remittunt vel 
nolunt certe remittere, ita gramen propter eam reni 
tenax milii videtur esse, quod euntibus impedimentum est 
procedendi, quod pedes quasi tenet. Ita herbae tenaces 
saepius appellantur, quae propter asperitatem corticis aut 
foliorum aliis plantis facile adhaerent. Veluti tenax hedera 
apnd Catullum, carm. nupt. Go. v. 34 » tum Ovid. ex Pont. 
H, i, 14 „mixta tenax segeti crescere lappa solet." Plin. 
XXYH, 5 ,, herba asperitate etiam vestium tenaci. “ Pari 
modo gramen propter altitudinem tenax est, quod tum 
demum pedes non sinit facile proferri. Quo autem altius 
est gramen, co mollius stratum, in quo quis liene possit 
cubare. JVeque debuit Horatius ut poeta addere geniti- 
vnm pedum. Et tamen, si dubitas, lege sis hos locos: 
Tacit. Ann I, 63 „cetera limosa tenacia gravi caeno aut 
rivis incerta erant, ■“ quocum conferatur ibid. c. 64 „ut 
haesere coeno fossisque impedimenta/' Liquet, tenacia 
esse loca, quae propter altitudinem coeni festinantium 
gradus tardant. Neque est dissimile, quod legitur apud 
Senecam, Here. fur. 678 

„Gradumquc retro flectere haud unquam sinunt 
Umbrae tenaces 

